Reviews Marvel vs. Capcom: Infinite\nMarvel vs. Capcom: Infinite Hot\nΜια Αποκάλυψη, δύο Σύμπαντα και πολλοί υπεράνθρωποι.\nΤο Marvel vs. Capcom: Infinite είναι το έκτο μέρος της σειράς crossover Fighting τίτλων της Capcom και σίγουρα μια από τις καλύτερες που έχουν κυκλοφορήσει ποτέ. Αν η μακροβιότητα μιας σειράς αντικατοπτρίζει και την αξία της, τα 21 χρόνια στην πλάτη του Marvel vs. Capcom αποδεικνύουν ότι έχει ακόμα τεράστια πέραση στο κοινό των Fighting. Τα 7 εκατομμύρια αντίτυπα που έχουν αγοραστεί είναι μια επιπλέον ένδειξη ότι η συνταγή της Capcom είναι πολύ γευστική για κάθε gamer.\nΕίμαστε οπαδοί της Disney, ιδιοκτήτριας της Marvel από το 2009, αλλά μας… κοψοχόλιασε η απόφαση να διακόψει της συμφωνία της με την Capcom μετά την κυκλοφορία του Ultimate Marvel vs. Capcom 3 για το PS Vita το 2012. Μετά από τέσσερα χρόνια αβεβαιότητας, η Disney ήρθε στα συγκαλά της και επέτρεψε ξανά σε συνεργαζόμενες εταιρείες να λάβουν αδειοδότηση για να χρησιμοποιήσουν τους φανταστικούς χαρακτήρες και κόσμους της. Στο φαντασμαγορικό PlayStation Experience event της Sony του 2016 άνοιξε η αυλαία του Marvel vs. Capcom: Infinite με το παρθενικό βίντεο από το gameplay του το οποίο άφησε μεγάλες υποσχέσεις. Ήρθε η ώρα να δούμε αν αυτές τηρήθηκαν στην τελική του μορφή.\nΔυο, δυο στο μακελειό\nΟι ικανότητες σας στα Fighting θα δοκιμαστούν σκληρά στο Marvel vs. Capcom: Infinite, διασχίζοντας ένα σεβαστό αριθμό από modes με την διμελή ομάδα σας ενάντια σε αντίπαλα ζεύγη χαρακτήρων. Για να δούμε τι σας επιφυλάσσουν τα offline modes. Το Story είναι το σπουδαιότερο ανάμεσά τους εξαιτίας των cinematics και της εναλλαγής όλων των χαρακτήρων από stage σε stage με σκοπό να τους δοκιμάσετε και να ξεχωρίσετε ίσως τους αγαπημένους σας συνδυασμούς.\nΤο Arcade Mode είναι ξεκάθαρο τι προσφέρει από το όνομά του, μια καθαρόαιμη arcade εμπειρία όπου επιλέγετε την δυάδα πολεμιστών που σας αρέσει. Στην συνέχεια καλείστε να επιβιώσετε σε επτά μάχες αυξανόμενης δυσκολίας με τις δύο τελευταίες να είναι boss battles. Στο Mission Mode θα αναφερθούμε παρακάτω. Το Training Mode είναι ένας απαραίτητος σταθμός στο ταξίδι σας εντός του παιχνιδιού, είναι ο καλύτερος τρόπος για να μάθετε την σωστή εκτέλεση των πιθανών combos και να φτιάξετε τις δικές σας αλληλουχίες χτυπημάτων. Όσο περισσότερο το επισκέπτεστε τόσο λιγότερες σκοτούρες θα έχετε στα υπόλοιπα modes και ειδικά στο multiplayer.\nΤα Vs. Modes περιέχουν το απαραίτητο "διπλό" που θα παίξετε με ένα φίλο σας στο ίδιο μηχάνημα. Εκτός από την προφανή διασκέδαση που προσφέρει η ευγενής διαμάχη με δικούς σας ανθρώπους, το εν λόγω mode είναι μια καλή προθέρμανση πριν την μετάβαση σας στο online multiplayer. Η ύπαρξη του Player 1 vs. CPU Mode είναι μάλλον αδιάφορη αλλά το CPU vs. CPU Mode έχει ενδιαφέρον μιας και μπορείτε βλέποντάς το να αποκωδικοποιήσετε τα μοτίβα επίθεσης και άμυνας του A.I.\nΤο Marvel vs. Capcom: Infinite αφηγείται πολλές συναρπαστικές καταστάσεις στην διάρκεια του Story Mode του. Η βασική ιδέα έχει να κάνει με την συγχώνευση δύο συμπάντων, εκείνου που κατοικείται από τους υπεράνθρωπους της Marvel και του άλλου, του λιγότερου γνωστού στο κινηματογραφικό κοινό αλλά πολύ αγαπητού σε εμάς, του σύμπαντος όπου δρουν οι ηρωικοί χαρακτήρες των video games της Capcom. Θεωρώ σωστό σεναριακό εύρημα την απόκρυψη του πως και του γιατί συνέβη η συγχώνευση εξαρχής ώστε να μας συγκλονίσουν οι ανατροπές στην πορεία οι οποίες ικανοποιούν τα αναπάντητα ερωτήματα.\nΈνας κολοσσιαίος αγώνας ακολουθεί την συγχώνευση των κόσμων. Στη μια μεριά του ρινγκ στέκεται ο παντοδύναμος Ultron Sigma, μια ανίερη ένωση του αιώνιου εχθρού των Avengers, Ultron και του μόνιμου αντίπαλου του Mega Man X, του Sigma και οι ρομποτικές λεγεώνες τους. Στην άλλη μεριά του ρινγκ μαζεύεται μια μεγάλη ομάδα υπερηρώων και από τους δύο κόσμους, όλοι τους αποφασισμένη να θέσουν τέλος στον Ultron Sigma και τον ιό που εξαπολύει με σκοπό να μετατρέψει όλη την οργανική ύλη σε ατσάλινες μαριονέτες του. Η αφήγηση εξελίσσεται αρμονικά με μια αλληλουχία απολαυστικών cinematics και σκιαγραφεί τους χαρακτήρες όπως ακριβώς τους γνωρίζουμε. Η μόνη τρύπα στην πλοκή είναι η ανεξήγητη (για νεοφερμένο στα Marvel vs. Capcom) οικειότητα μεταξύ των ηρώων διαφορετικών κόσμων. Θα εκτιμήσετε την χιουμοριστική πινελιά εταιρειών και τόπων που έχουν "παντρέψει" τα ονόματά τους σαν τις A.I.M.Brella και Xgard.\nΘυμούμενος το τεράστιο roster του λατρευτού Marvel vs. Capcom 2: New Age of Heroes με τους 56 χαρακτήρες και την τεράστια προσπάθεια που έπρεπε να καταβληθεί για το ξεκλείδωμά τους, απογοητεύτηκα βλέποντας το roster του Marvel vs. Capcom: Infinite. "Τριάντα ήρωες και όλοι διαθέσιμοι με το καλημέρα;" κραύγασα δικαιολογημένα με την δυσαρέσκειά μου να αυξάνει παρατηρώντας την αβάστακτη απουσία δύο πασίγνωστων υπέρ –ομάδων της Marvel, των X – Men και Fantastic Four. Δυστυχώς η απαράδεκτη συμφωνία μεταξύ της Marvel και της 20th Century Fox ευθύνεται για την απουσία των πασίγνωστων υπερανθρώπων καθώς η τελευταία διατηρεί τον απόλυτο έλεγχο των X – Men και Fantastic Four μαζί με ένα πλήθος δορυφορικών χαρακτήρων σαν τους Doctor Doom, Silver Surfer και Magneto.\nΕυτυχώς η ποιότητα των διαθέσιμων μαχητών και οι ήρωες που αναμένονται στα επερχόμενα DLCs χρύσωσαν σε μεγάλο βαθμό το πικρό χάπι. Στο πρώτο DLC που θα κυκλοφορήσει μέχρι το τέλος της χρονιάς θα προστεθούν στο roster έξι ακόμα μαχητές, οι Black Panther, Black Widow, Sigma, Winter Soldier, Monster Hunter και Venom. Αναμένουμε περισσότερους σε βάθος χρόνου, ελπίζοντας να επιλυθεί το πρόβλημα κηδεμονίας των X – Men και Fantastic Four για να τους απολαύσουμε και αυτούς στο παιχνίδι.\nΈνα τρελό, τρελό θηριοτροφείο\nΣτο υπάρχον roster περιλαμβάνονται χαρακτήρες για όλα τα γούστα και θα τους επιλέξετε ανάλογα με τις προτιμήσεις σας. Απόλαυσα τον χειρισμό του γνωστού μας ζομποεξολοθρευτή Chris Redfield από τα Resident Evil. Ο Chris χρησιμοποιεί ένα φανταστικό οπλοστάσιο για να γαζώσει, ηλεκτρίσει, ψήσει και ανατινάξει όποιον στέκεται στον δρόμο του και όλες οι κινήσεις εκτελούνται πολύ εύκολα. Ο Dante υπήρξε δεύτερος στην προτίμησή μου λόγω της ταχύτητας των χτυπημάτων του με το ξίφος και τα διπλά πιστόλια.\nOverpowered χαρακτήρες δεν υπάρχουν παρότι οι Thanos, Ultron, Jedah και Dormammu θα μπορούσαν να περιγραφούν ως τέτοιοι. Τα καταστροφικά πλήγματα σκοτεινής ενέργειας του Dormammu δεν αφήνουν μεγάλα περιθώρια επιβίωσης στους εχθρούς, το ίδιο και οι "μαύρες τρύπες" που χειρίζεται ο Jedah. Ο Ultron έχει καταπληκτικές ranged attacks και αρκετά drones για να κάνουν την βρώμικη δουλειά χωρίς ο ίδιος να πλησιάζει τον αντίπαλο. Ο Thanos είναι σαν τον Juggernaut, ένα βουνό από μυώνες που συντρίβει ότι έρχεται σε επαφή με την γροθιά του.\nΔάκρυα χαράς θα αναβλύσουν από τα μάτια σας παίζοντας σαν Haggar, Frank West και Arthur διότι θα θυμηθείτε τις αξέχαστες εμπειρίες που σας χάρισαν στις σειρές video games που πρωταγωνιστούν. Ο Haggar, ο κτηνώδης ήρωας της σειράς Final Fight, χρησιμοποιεί τα ίδια "πυρομαχικά" που μας έκαναν να τον αγαπήσουμε στο παρελθόν. Οι περιστροφικές του μπουνιές συνθέτουν έναν ανεμοστρόβιλο χτυπημάτων που παρασέρνει ότι πλησιάζει. Το φημισμένο του piledriver βιδώνει τον άτυχο αντίπαλο που το δέχεται και η χρήση σιδερένιου σωλήνα και βαρελιών μας θύμισε τα αμάξια και τα κορμιά που σπάσαμε στα Final Fight.\nΟ δημοσιογράφος Frank West υπήρξε το τέλειο όργανο μαζικής εξολόθρευσης νεκροζώντανων στα Dead Rising και επιστρέφει εδώ στην ενεργό δράση, κουβαλώντας μαζί του το know how to kill anything on screen. Ενάντια στα βουνά από μυώνες και τις υπερφυσικές ιδιότητες των εχθρών του ο Frank χρησιμοποιεί την φωτογραφική μηχανή του για να τους τυφλώσει μαζί με ρόπαλα, τσεκούρια και αυτοσχέδια φονικά εργαλεία. Ο παλιός μας φίλος έφερε μαζί του και ένα τσούρμο zombies με τα οποία προξενεί μπόλικο damage αλλά και άφθονο γέλιο.\nΟ Arthur είναι ο ιππότης που ξεπάστρεψε υπό την καθοδήγηση μας χιλιάδες πλάσματα της νύχτας στην θεϊκή σειρά Ghosts 'n Goblins. Στο Marvel vs. Capcom: Infinite θα απολαύσετε τις αξέχαστες επιθέσεις του με λόγχη, μαχαίρια και ξίφος. Επίσης θα σας καταπλακώσουν οι ευχάριστες αναμνήσεις βλέποντάς τον να χάνει την πανοπλία του και να μένει ξεβράκωτος καθώς και όταν φορά την θρυλική χρυσή πανοπλία που αγαπήσαμε αφάνταστα στο παρελθόν. Να είστε προετοιμασμένοι για γερές δόσεις ευχάριστων νοητικών ταξιδιών στο παρελθόν ασχολούμενοι με πολλούς ακόμα ήρωες όπως ο Ryu, η Chun Li και ο Strider.\nΓροθιά, κλωτσιά, απόκρουση, αντεπίθεση\nΤα καλά Fighting της εποχής μας φημίζονται για το πλούσιο και βαθύ gameplay τους και το Marvel vs. Capcom: Infinite συνεχίζει την μακρά αυτή παράδοση. Οι δημιουργοί του φρόντισαν να προσθέσουν στοιχεία που ικανοποιούν εξίσου τον παθιασμένο παίκτη της σειράς με πολλές ώρες συγκρούσεων στο ενεργητικό του και ταυτόχρονα, τον νεοφερμένο στο είδος που απλά γουστάρει να ρίχνει εύκολα ξύλο σε γνωστούς υπερήρωες. Πιέζοντας επανειλημμένα το low punch button ο χαρακτήρας σας εκτελεί αυτόματα μια αλληλουχία 7-8 χτυπημάτων που ξεκινά από το έδαφος και συνεχίζεται στον αέρα. Πατώντας επίσης ταυτόχρονα τα trigger buttons του χειριστηρίου, ο ήρωας σας εξαπολύει ένα από τα Hyper Combo του, απαλλάσσοντας σας από την ανάγκη να εκτελέσετε τις απαραίτητες περιστροφές του μοχλού σε συνδυασμό με το πάτημα των ανάλογων buttons.\nΤα Auto Combo και Easy Hyper Combos που περιγράψαμε εξασφαλίζουν την διασκέδαση σε όλους τους παίκτες του Marvel vs. Capcom: Infinite ανεξαρτήτου ικανότητας. Την ίδια στιγμή, διευκολύνουν ακόμα και τους βετεράνους του είδους οι οποίοι θα σπαμάρουν άγρια το Easy Hyper Combo μόλις βρεθούν αντιμέτωποι με αντιπάλους που έχουν τεράστια ενεργειακή μπάρα. Οι ίδιοι επίσης θα ξεκινήσουν συχνά τα σούπερ combo τους με το Auto Combo, κερδίζοντας μερικά δευτερόλεπτα χρόνο για να οραματιστούν την αλληλουχία χτυπημάτων που θα χρησιμοποιήσουν στην συνέχεια.\nΤο gameplay του Marvel vs. Capcom: Infinite είναι πλουσιότερο και από τον… Θείο Σκρούτζ. Δύο τύποι κλωτσιών και δύο γροθιών συνδυάζονται με τις περιστροφικές και τις κατευθυντήριες κινήσεις του μοχλού για να εκτελέσουν δεκάδες συνδυασμούς θανατηφόρων χτυπημάτων. Το επίπεδο ικανότητας που απαιτούν οι πιο περίτεχνοι συνδυασμοί είναι τρομακτικό. Ρίχνοντας μια ματιά στην επιλογή command list ενός χαρακτήρα θα παρατηρήσετε πως οι κινήσεις τους δεν είναι χιλιάδες ή εκατοντάδες, ούτε καν δεκάδες. Το μυστικό της επιτυχίας κρύβεται στην εκμάθηση όλων των κινήσεων ενός ήρωα και στην κατοπινή ταξινόμηση τους σε μια αλυσίδα χτυπημάτων ικανή να αφανίσει οτιδήποτε χτυπήσει.\nΌποτε οι μαχητές της ομάδας σας δεν παρουσιάζουν καλή συνέργεια, θα μαζεύετε τα ηττημένα κορμιά τους από το δάπεδο.\nΤα Hyper Combos είναι τόσο φαντασμαγορικά όσο ελπίζαμε όταν πιάσαμε το Marvel vs. Capcom: Infinite στα χέρια μας αλλά εκπλαγήκαμε παράλληλα από την ποικιλία και τις ιδιαιτερότητές τους. Ο διαχωρισμός των Hyper Combos σε πρώτο και τρίτο επίπεδο επιβάλλει την συνεχή παρατήρηση της Combo Bar ώστε να ξέρετε τι είδους combo θα εξαπολύσετε και πόσα. Ο πιο κοινός τύπος Hyper Combo έχει την μορφή μιας τεράστιας έκκλησης ενέργειας από τον χαρακτήρα μας προς τον εχθρό, μιας ενεργειακής βολής ή δέσμης βολών που συντρίβει την health bar του. Υπάρχουν Hyper Combos που χρειάζονται συγκεκριμένη απόσταση από τον αντίπαλο ενώ άλλα δεν πιάνουν σε bosses και εχθρούς που μπλοκάρουν διότι σχετίζονται με λαβές. Σχεδόν όλα αλλά κυρίως τα level 3 Hyper Combos θα σας κάνουν να αισθανθείτε σαν πυγμάχος που πήρε φόρα και έσκασε την γροθιά του στον σάκο με όλη του την δύναμη, μια έντονη αίσθηση εκτόνωσης δηλαδή.\nΣτην σύνθεση των καλύτερων combos και στην αποστήθισή τους θα σας βοηθήσει πολύ το Mission Mode. Το άσχημο χαρακτηριστικό του τόσο χρήσιμου αυτού mode είναι ότι αναγράφονται στην οθόνη της κάθε δοκιμασίας μόνο τα ονόματα των κινήσεων και όχι τα buttons και οι κατευθύνσεις του μοχλού που τα ενεργοποιούν, υποχρεώνοντας σας να ανοίγετε συνέχεια την command list του main menu. Αφού μάθετε τους σπουδαιότερους συνδυασμούς χτυπημάτων και τους αποστηθίσετε, σας συνιστώ να περάσετε στο Training Mode και να τους δοκιμάσετε ξανά και ξανά μέχρι να αποθηκευτούν και στην μυϊκή σας μνήμη. Κατόπιν η μετάβαση στα single και multiplayer modes θα στολιστεί με συνεχείς θριάμβους.\nΣτο Mission Mode θα θαυμάσετε την μαεστρία που ζητούν αρκετά combos. Εκτός από τα κλασικά ημικύκλια μπρος και πίσω του μοχλού θα εκπλαγείτε βλέποντας τι μπορεί να κάνει ένας χαρακτήρας όταν η τροχιά του μοχλού είναι αυστηρά ελεγχόμενη και η πίεση στα kick ή punch buttons γίνεται την κατάλληλη στιγμή. Εντυπωσιάστηκα από έναν συνδυασμό χτυπημάτων του Dante που αρχίζει με συνεχή χτυπήματα του ξίφους του στο στομάχι του αντιπάλου και μπορεί να εξελιχθεί με τον Dante να εξαπολύει ανεμοστρόβιλο χτυπημάτων ή να δημιουργεί μια πύρινη δίνη που κατακαίει τα πάντα.\nΤο Mission Mode σε καμία περίπτωση δεν εξαντλεί τα πιθανά combos που μπορείτε να εκτελέσετε, είναι απλά ένας μπούσουλας για να μπείτε στο κλίμα και να μάθετε τις ικανότητες του κάθε χαρακτήρα. Special, unique, hyper και κανονικές κινήσεις στο παιχνίδι είναι φτιαγμένες για άπειρους συνδυασμούς και εναλλαγές. Όσο παίζετε και τις τελειοποιείτε, τόσο εντυπωσιακότερα θα είναι τα combos με τα οποία θα ξεπαστρεύετε κόσμο. Οι επιλογές αυξάνονται με την παρουσία του Active Switching, του button που φέρνει τον δεύτερο ήρωα της ομάδας σας στο προσκήνιο.\nΗ αλλαγή μεταξύ τους είναι απρόσκοπτη με αποτέλεσμα ο χαρακτήρας που κρατούσατε στον… πάγκο να μπαίνει αστραπιαία συνεχίζοντας ένα πιθανό combo και προσθέτοντας τις δικές του κινήσεις. Είναι απερίγραπτη η ικανοποίηση που θα αντλήσετε από μια καταιγίδα χτυπημάτων δημιουργημένη από αμφότερους τους ήρωες σας. Επικροτούμε το απειροελάχιστο cooldown που ακολουθεί το Active Switching ώστε να μην χρειάζεται να επιβαρύνετε την διάνοιά σας και με έναν νοητό μετρητή δευτερολέπτων εκτός από τα combos που συλλογίζεστε.\nΏρα για λιθοβολισμό\nΣτο Marvel vs. Capcom: Infinite συναντάτε μια σημαντική αλλαγή σε σχέση με τους "προγόνους" του, την μείωση του αριθμού των παικτών στην ομάδα σας από τρείς σε δύο. Το game mechanic των Infinity Stones δημιουργήθηκε για να καλύψει το κενό με επιτυχία. Πριν από έναν αγώνα επιλέγετε μια από τις έξι Infinity Stones και η καθεμία έχει δύο διακριτές ιδιότητες, τις Infinity Surge και Infinity Storm. Η πρώτη ιδιότητα είναι διαρκώς διαθέσιμη και ενεργοποιείται πιέζοντας το σχετικό button ενώ η δεύτερη μπαίνει σε λειτουργία μόλις γεμίσει η μπάρα των Stones που βρίσκεται δίπλα στο εικονίδιο τους. Η επιλογή μιας Stone τροποποιεί σημαντικά το gameplay του επερχόμενου αγώνα γιατί οι ιδιότητες της είναι τρομακτικές όπως θα περιμένατε από τα ισχυρότερα αντικείμενα του Marvel Universe.\nΤο Infinity Surge μιας Stone εξαπολύει καθοριστικά χτυπήματα. Το πιο χρήσιμο για εμένα υπήρξε εκείνο της Soul Stone που ξεζουμίζει την ενέργεια του εχθρού και την προσθέτει στην δική σας health bar. Τα Infinity Surges χρησιμοποιούνται και επικουρικά, εξουδετερώνοντας την αδυναμία ενός ήρωα. Για παράδειγμα, ο Nemesis είναι τεράστιος και δυσκίνητος αλλά το μειονέκτημα του εκμηδενίζεται άμεσα με το Infinity Surge της Time Stone που τον μετακινεί γρήγορα κοντά στον αντίπαλο ώστε να τον λειώσει με melee χτυπήματα.\nΤο Infinity Storm αξίζει τον τίτλο του game changer, της ιδιότητας που αλλάζει αισθητά έναν αγώνα. Η ενεργοποίησή του σας μεταφέρει σε μια νέα φάση της πάλης όπου οι κανόνες του παιχνιδιού αλλάζουν. Το τέλειο Infinity Storm για εμένα είναι της Soul Stone. Με αυτό μπορείτε να αναστήσετε τον πεσμένο συμμαχητή σας και να τον επαναφέρετε στην μάχη. Επίσης συμμετάσχετε και οι δύο στην επίθεση μπορώντας να εξαπολύσετε ταυτόχρονα όλα τα διαθέσιμα combos. Αιχμαλωτίστε τον εχθρό σας σε ένα πλαίσιο που περιορίζει τις κινήσεις του και τον καθιστά εύκολο στόχο. Ραντίστε τον με στοιχειακές επιθέσεις, διαλύστε τον με τα τυπικά σας combos που εκτελούνται σε ρυθμό πολυβόλου, σπάστε τον με την αυξημένη δύναμη των ηρώων σας. Ότι και να κάνετε θα αγαπήσετε την ιδιαίτερη φάση του αγώνα που ξεκινούν τα Infinity Storms.\nΣτο Marvel vs. Capcom: Infinite η τεχνητή νοημοσύνη μπορεί να σας κοντράρει στα ίσια χωρίς η απόδοση της να συγκρίνεται με εκείνη ενός ανθρώπου. Στο 90% του χρόνου ενός αγώνα το A.I. ξέρει πολύ καλά τι κάνει, συνδυάζοντας το ένα χτύπημα μετά το άλλο σε μια ρυθμική αλληλουχία που η αρμονία της θυμίζει μουσική παρτιτούρα. Από καιρού εις καιρόν θα παρατηρήσετε ολιγωρίες του A.I. που διαρκούν δευτερόλεπτα, αρκετό χρόνο δηλαδή για να αρχίσετε ένα combo το οποίο θα του στραπατσάρει για τα καλά την μούρη.\nΗ χρονική διάρκεια του Story Mode στο Marvel vs. Capcom: Infinite δεν μας θάμπωσε κιόλας με τις 4 ώρες της, την εκτιμήσαμε όμως γιατί τα περισσότερα Fighting έχουν πολύ σύντομα modes με δεδομένη πλοκή. Είναι φανερό ότι η διάρκεια του στον χρόνο εξαρτάται στην συνέχεια αποκλειστικά από το πόσο σας άρεσε. Αν είστε οπαδοί των δύο συμπάντων σαν τον γράφοντα σας βλέπουμε να το έχετε μόνιμα φορτωμένο στην κονσόλα σας για να παίζετε διπλό με τους καλεσμένους σας. Παράλληλα το multiplayer mode μπορεί να σας κρατήσει αμέτρητες ώρες καθηλωμένους με τα διαδικτυακά του πρωταθλήματα.\nΚλωτσοπατινάδα στο διαδίκτυο\nΣτην απίθανη περίπτωση να μην καταλάβατε ήδη ότι το Marvel vs. Capcom: Infinite είναι ειδικά σχεδιασμένο για να παίζετε με άλλους ανθρώπους, μια γρήγορη περιήγηση στα Multiplayer Modes του θα σας πείσει. Αν είστε άτομα που τους αρέσουν οι υψηλοί στόχοι θα ασχοληθείτε με τα ranked match όπου η συντριβή του εχθρού σας ανυψώνει ψηλότερα στην κατάταξη. Το Beginners League Mode υπάρχει για να διευκολύνει την μετάβαση σας από τα casual στα ranked matches.\nΕντυπωσιαστήκαμε από το Lobby Mode όπου μπορείτε να φτιάξετε το προσωπικό σας διαδικτυακό στέκι και να επιτρέψετε την πρόσβαση μέχρι άλλων 7 ατόμων. Τέσσερα εικονικά δωμάτια διατίθενται για να φιλοξενήσουν τους συμμετέχοντες. Εκεί μπορείτε να συζητήσετε με όσους επισκέπτονται το ψηφιακό σας σπιτικό, κάνοντας φίλους στην πορεία. Μπορείτε επίσης να παρακολουθήσετε τους αγώνες που δίνουν κάποιοι σε ένα δωμάτιο ή να συμμετάσχετε εσείς σε αγώνες. Είναι ένα mode παρεϊστικο που συνδυάζει την κοινωνικοποίηση με την τελειοποίηση των τεχνικών σας.\nΟφείλουμε συγχαρητήρια στην Capcom για την σταθερότητα των servers της που φιλοξενούν παίκτες με διαφορετικές ταχύτητες σύνδεσης χωρίς να δημιουργούνται προβλήματα παγώματος, πτώσης των frames ή αποσύνδεσης την ώρα που δίνετε την χαριστική βολή σε έναν αντίπαλο. Το πρόβλημα που μας παρουσιάστηκε στο multiplayer ήταν η χαμηλή διαθεσιμότητα αντιπάλων. Πιθανά αίτια του προβλήματος ήταν οι αρχικές επιλογές πριν την είσοδό μας. Μην επιλέξετε σε καμία περίπτωση το Same Region αν παίζεται μεταμεσονύκτια διότι οι περισσότεροι αντίπαλοι που ζουν στην Ευρώπη θα κοιμούνται. Επιλέγοντας επίσης την προεπιλεγμένη ταχύτητα σύνδεσης αποκλείετε ένα τεράστιο αριθμό users με πολύ μεγαλύτερες ταχύτητες.\nΓραφικά με χορήγηση στεροειδών\nΤο Marvel vs. Capcom: Infinite είναι η χαρά του bodybuilder. Οι χαρακτήρες απεικονίζονται με τρομακτική μυϊκότητα στα κορμιά τους σε σημείο ο Captain America να μην διαθέτει λαιμό αλλά τεράστιους τραπεζοειδείς που καλύπτουν τα πάντα. Σαν συνέπεια αρκετοί χαρακτήρες φαίνονται σωματικά παραμορφωμένοι με τραβηγμένα χαρακτηριστικά προσώπου σαν να έχουν υποστεί τις συνέπειες χρόνιας κατάχρησης στεροειδών.\nΤα μυϊκά βουνά που θα χειριστείτε εμένα πάντως με πώρωσαν άγρια και ακόμα περισσότερο με τα προσεγμένα τους animations. Το παιχνίδι τρέχει στα 60 fps σε ανάλυση 1080p χωρίς την παραμικρή πτώση των frames ανεξάρτητα από τον αριθμό των οπτικών εφέ και των χαρακτήρων επί της οθόνης. Το input lag είναι απειροελάχιστο άρα οι εντολές σας δια του χειριστηρίου εκτελούνται άμεσα από τον ήρωα που χειρίζεστε. Τα animations είναι ρεαλιστικά και περίτεχνα κάνοντας σας να νοιώθετε ότι είστε πραγματικοί μαχητές σε ρινγκ και προσπαθείτε να προβλέψετε το επόμενο χτύπημα του εχθρού, διαβάζοντας την στάση του σώματός του.\nΑφού πωρωθήκαμε θαυμάζοντας τους υπερήρωες μας και τα ανδραγαθήματά τους πάθαμε… αλλεργία παρακολουθώντας τα cinematics του Story Mode. Οι pre – rendered σκηνές έχουν την εικαστική ποιότητα ενός animation film και δεν χορταίναμε να τις καταβροχθίζουμε με τα μάτια. Την ώρα του λουκούλλειου οπτικού γεύματος, η σκηνή κοβόταν απότομα για αρκετά δευτερόλεπτα από μια αχρείαστη loading screen. Αντί να επακολουθήσει απευθείας η έναρξη του αγώνα, βλέπαμε έναν σύντομο διάλογο με in game γραφικά που συνέχιζε την προηγούμενη σκηνή. Είναι παράξενο το ότι κάθε φορά υποφέραμε από αυτή την καταστροφική τακτική για τον ρυθμό, αυτή την ασυνέπεια στην αναπαράσταση;\nΟνειρευόμασταν να ακούσουμε τον Iron Man μας στο παιχνίδι να πετά τις έξυπνες ατάκες του με την φωνή του Robert Downey Jr., τον Thor να ωρύεται με την φωνή του Chris Hemsworth και τον Ultron να εκφράζει την μεταλλική του παράνοια με την λαλιά του James Spader. Το όνειρο δεν έγινε πραγματικότητα αλλά η συσκευασία του voice acting είναι ικανοποιητική. Όλοι οι voice actors είναι παλιοί γνωστοί από τηλεοπτικές σειρές με υπερήρωες τις οποίες αγαπήσαμε πολύ σαν το Avengers Assemble.\nΈκαστος χαρακτήρας συνοδεύεται στην μάχη από ένα προσωπικό μουσικό θέμα των οποίων η ευρηματικότητα μας ενθουσίασε, ασχέτως αν η ποιότητά τους δεν είναι αυτή που περιμένουμε από ΑΑΑ τίτλους . Ακούστε τον παιάνα του Arthur ή του Haggar και το μυαλό σας θα δημιουργήσει την νοητική εικόνα ενός coin – op όπου σφαγιάζετε νεκροζώντανους και αποβράσματα της κοινωνίας. Προσέξτε τις metal αποχρώσεις του θέματος του Dante και εικόνες δαιμόνων και δαιμονισμένων θα ξεπηδήσουν από την φαντασία σας. Στυλώστε τα αυτιά σας στον ύμνο του Thanos και θα αισθανθείτε ότι αναφέρεται σε ένα άτομο τεράστιας ισχύος. Το συμπέρασμα είναι ότι η μουσική των χαρακτήρων έχει και η ίδια "χαρακτήρα", δεν γεμίζει απλά τα κενά ανάμεσα στις πολεμικές ιαχές τους.\nΟι ματωμένες γροθιές των ηρώων\nΗ απουσία μου από αρκετά σύγχρονα fighting games με έκαναν να γουστάρω αφάνταστα το Marvel vs. Capcom: Infinite και θέλω να πιστεύω ότι οι περισσότεροι θα με μιμηθείτε. Η πίστη μου βασίζεται στο καθαρό μεγαλείο μιας εκπληκτικής σειράς από video games που κατορθώνουν να μας διασκεδάσουν όσα ελαττώματα και αν τους καταλογίσουμε.\nΤο Marvel vs. Capcom: Infinite συνεχίζει την παράδοση με ένα φανταστικό cast ηρώων, πολλούς συνδυασμούς χτυπημάτων για να αξιοποιήσετε και συναρπαστικά game mechanics τα οποία καλύπτουν το κενό του ενός επιπλέον παίκτη ανά ομάδα. Το παιχνίδι δίνει βήμα ακόμα και στους αρχάριους για να εκτονωθούν και πολλές ευκαιρίες για να μάθουν καλά τα μυστικά της ψηφιακής πάλης. Το Story Mode παρουσιάζει μεγάλο ενδιαφέρον και αγγίζει τα επίπεδα ενός animation film. Αν σας βρίσκεται ένα 45ρι ευρώ για επένδυση σε video games τιμήστε το και δεν θα το μετανιώσετε.\n- Η παρουσία δεκάδων χαρακτήρων που αγαπάμε\n- Υπέροχα animations και σταθερό frame rate\n- Μεγάλη γκάμα online και offline modes\n- Συναρπαστικό σενάριο κινηματογραφικών προδιαγραφών\n- Άπειροι πιθανοί συνδυασμοί χτυπημάτων\n- Τα game mechanics ικανοποιούν εξίσου αρχάριους και βετεράνους του είδους\n- Καλό voice acting\n- Μικρή διάρκεια του Story Mode\n- Απουσία των X – Men και Fantastic Four\n- Χρονοβόρες loading screens που σπάνε τον ρυθμό των cinematics\n- Μικρότερο roster από τα προηγούμενα της σειράς\n- Τα single player modes μοιάζουν με προθέρμανση για το multiplayer\n- Μικροπροβλήματα στα γραφικά\nΠακέτο γεμάτο δράση, θέαμα και περιεχόμενο χωρίς να βελτιώνει σημαντικά την δοκιμασμένη συνταγή.\nIT'S MAHVEL BABY!.... με κάποιες ελλείψεις\n#1 +1 ashbringer (Level 25) 08/10/2017 11:07\nΜπράβο στον Γιάννη για το review και το υπέροχο άρθρο.Αρκετά καλός τίτλος αλλά ελλιπής πιστεύω σε αρκετά σημεία.\n#2 +1 Dante_Sparda796 (Level 8) 11/10/2017 16:44\nΣε γραφικά και roster υστερεί αλλά είναι από τα ποιο διασκεδαστικά παιχνίδια που έχω παίξει. Μια διόρθωση μόνο, σου έχει την επιλογή να αλλάξεις το text σε inputs στο mission mode. Είναι η 5η επιλογή στο μενού.\n#3 Blood King (Level 23) 12/10/2017 20:18\nΠράγματι είναι αριστούργημα παρά τις ατέλειες του, είχα την εντύπωση ότι επέλεξα την επιλογή που είπες και μου εμφάνισε στην οθόνη όλες τις κινήσεις που εκτελούσα τυχαία και όχι τις κινήσεις που απαιτούσαν τα αναγραφόμενα combos, θα το ξανατσεκάρω φυσικά γιατί πωρώθηκα again\nRequirements: 6GB RAM, Επεξεργαστής Core i3-4160 στα 3.6GHz ή FX-6300, Κάρτα γραφικών GeForce GTX 480 ή Radeon HD 6970, Χώρος στο σκληρό δίσκο 59GB, Λειτουργικό σύστημα Win 7/8/10\nRelease Date: 19/9/2017


ISBN code or BARCODE: 9789600332469\nΠιστός στον όρκο εκδίκησης που έδωσε στον πατέρα του Αμίλκα, ο Αννίβας Βάρκας αποφασίζει να επιτεθεί στους Ρωμαίους στο ίδιο το έδαφός τους. Το 218 π.Χ., επικεφαλής μιας ετερόκλητης στρατιάς που αποτελείται από Καρχηδόνιους πολεμιστές, Νουμίδες ιππείς, Βαλεάριους σφενδονιστές, Γαλάτες και Ίβηρες μισθοφόρους, ο νεαρός στρατηγός εγκαταλείπει την καρχηδονιακή Ισπανία με 100.000 περίπου άντρες, διασχίζει τα Πυρηναία, περνά τον Ροδανό ποταμό, ανεβαίνει στις Άλπεις και αντιμετωπίζει τις ρωμαϊκές λεγεώνες στον Τρεβία και στις Κάννες. Κερδίζοντας τη μία μάχη μετά την άλλη, θα βρεθεί σύντομα κάτω από τα τείχη της Ρώμης, της περήφανης αυτής πόλης με τους εφτά λόφους. Εκεί ένας τρομερός αντίπαλος ορθώνεται απέναντί του: ο Σκιπίων, ο λαμπρός Ρωμαίος στρατηγός. Ανάμεσα στους δύο άντρες, που σέβονται και θαυμάζουν ο ένας τον άλλο, η σύγκρουση θα είναι ανελέητη. Ο νέος αυτός Καρχηδονιακός πόλεμος θα αιματοκυλίσει τη Μεσόγειο για δεκαεπτά περίπου χρόνια. Ο δεύτερος αυτός τόμος της τριλογίας των Βάρκας μας ωθεί να ξαναζήσουμε μία από τις σημαντικότερες στιγμές της ευρωπαϊκής ιστορίας και να γνωρίσουμε από κοντά έναν από τους φοβερότερους στρατηλάτες του αρχαίου κόσμου.


RadioPoint.Web Radio.: Λίφτινγκ στο Twitter με έμφαση στα πολυμέσα\nΛίφτινγκ στο Twitter με έμφαση στα πολυμέσα\nΤο λίφτινγκ παρουσιάστηκε την Τρίτη και θα γίνει σταδιακά ορατό για όλες τις χώρες τις επόμενες ημέρες. Η αλλαγή ίσως δελεάσει τους χρήστες να συνδέονται συχνότερα στην υπηρεσία και να παραμένουν συνδεδεμένοι περισσότερο χρόνο.\nΑυτό θα καθιστούσε το Twitter πιο ελκυστικό χώρο για τος διαφημιστές. Μόλις πριν από πέντε μήνες, η υπηρεσία επέτρεψε για πρώτη φορά την προβολή διαφημίσεων σε ορισμένα μηνύματα.\n«Ακόμα εξετάζουμε όλες τις πιθανότητες» σχολίασε στο AP ο συνιδρυτής του Twitter Μπιζ Στόουν. Παραδέχτηκε πάντως ότι η υπηρεσία ενδιαφέρεται να προσελκύσει διαφημιστές, αν και πρέπει να διαμορφώσει πιο σαφές επιχειρηματικό μοντέλο, αν τελικά αποφασίσει να εισέλθει στο χρηματιστήριο.\nΜε τη νέα εμφάνιση, το Twitter χωρίζει το παράθυρο σε δύο πλαίσια, ένα για τα γνωστά σύντομα μηνύματα ή «tweets» («τιτιβίσματα») από φίλους που έχει επιλέξει ο χρήστης, και ένα δεύτερο πλαίσιο για τις εικόνες και τα βίντεο που μπορεί να περιέχουν τα μηνύματα αυτά.\nΣύμφωνα με τον αναλυτή της Forrester Research Όγκι Ρέι, η νέα εμφάνιση απευθύνεται στην πλειονότητα των χρηστών, οι οποίοι δεν γράφουν συχνά δικά τους μηνύματα, αλλά απλώς διαβάζουν τα μηνύματα φίλων τους ή διασημοτήτων.\n«Η βελτίωση της κατανάλωσης του περιεχομένου στο Twitter είναι σημαντική όχι μόνο για το Twitter αλλά και για τους υπεύθυνους του μάρκετινγκ» σχολίασε.


ΠΑΟΚ: «Ξένο σώμα» ο Κωνσταντινίδης - Onsports.gr\nOnsports Team\t21 Σεπτεμβρίου 2017, 12:59\nΡαγδαίες είναι οι εξελίξεις στην υπόθεση του νεαρού άσου, καθώς ενημερώθηκε πως πλέον θα προπονείται μόνος του.\nΟ Δημήτρης Κωνσταντινίδης δεν είναι στα άμεσα πλάνα του Ραζβάν Λουτσέσκου στον ΠΑΟΚ, κάτι που φάνηκε και από την επιλογή του Ρουμάνου προπονητή να μην τον συμπεριλάβει στην αποστολή του «Δικέφαλου» για την πρεμιέρα των ομίλων του Κυπέλλου κόντρα στον Λεβαδειακό.\nΜάλιστα, ο νεαρός άσος με μήνυμά του στο Facebook είχε εκφράσει την δυσαρέσκειά του, γράφοντας: «Δύσκολο ρούχο το παντελόνι. Πολλοί το φορούν, λίγοι το τιμούν», αφήνοντας αιχμές για τον κόουτς της ομάδας της Θεσσαλονίκης.\nΓια τον λόγο αυτό, το πρωί της Πέμπτης (21/9) ο Δημήτρης Κωνσταντινίδης είχε συνάντηση με τον Παντελή Κωνσταντινίδη, γενικό αρχηγό του συλλόγου, όπου του εξέφρασε τα παράπονά του για την αντιμετώπιση που έχει, παρά τις αρχικές διαβεβαιώσεις από τον Ρουμάνο.\nΣτην συνέχεια, ο Παντελής Κωνσταντινίδης ενημέρωσε τον παίκτη πως πλέον θα προπονείται ξεχωριστά από τους υπόλοιπους ποδοσφαιριστές, κάτι που σημαίνει πως πλέον ο νεαρός άσος αποτελεί ξένο σώμα για τον ΠΑΟΚ.\n16 λεπτά πριν ΟΑΕΔ: Καταβολή Δώρου Πάσχα και επιδομάτων ανεργίας\n43 λεπτά πριν Πόρος: Ενίσχυση με Χασουράκη


Fudge για ερωτευμένους και μη!! Με άσπρη σοκολάτα και πραλίνα. - For Happy Moments!\nFudge για ερωτευμένους και μη!! Με άσπρη σοκολάτα και πραλίνα.\nBy Ευαγγελία - 10:21 μ.μ.\nfudge white & milk chocolate\nΗ Δύση σε συνδυασμό με τις εταιρίες και τα καταστήματα, μας έχει βάλει στο τρυπάκι να γιορτάζουμε ιδιαιτέρως αυτή την ημέρα. Εγώ όμως δεν θα το δω έτσι. Ο άγιος Βαλεντίνος ουδεμία σχέση είχε με την γιορτή που έχουν βαλθεί να του δώσουν. Θα πω λοιπόν πως απλά είναι μία παγκόσμια ημέρα να γιορτάσουμε για μια ακόμη φορά την αγάπη που πρέπει να δείχνουμε καθημερινά στο ταίρι μας!\nΠροκειμένου λοιπόν να αγοράσουμε κάτι έτοιμο απ' έξω, ας κάνουμε ένα γλυκάκι να τον - την γλυκάνουμε!!\nFudge λοιπόν με 2 βασικά υλικά. Την έμπνευση και την βασική συνταγή την βρήκα από 2 αγαπημένα μου blogs, της Αθηνάς craft-cook-love και της Ερμιόνης theonewithallthetastes.\nΥλικά: ( για μία δόση και λευκής και πραλίνας σοκολάτας)\n1 λευκή κουβερτούρα Neslte Dessert\n1 πραλίνα κουβερτούρα Nestle Dessert\nελάχιστο χοντροκομμένο φουντούκι\n2-3 πουράκια σοκολάτας\n2-3 μπισκότα γεμιστά Παπαδοπούλου της προτίμησής σας ( εγώ έβαλα φράουλα)\nΣτην πραγματικότητα μπορείτε να βάλετε εσείς ότι σας αρέσει περισσότερο! Μπορείτε να αντικαταστήσετε τα πάντα!! Στην περίπτωση που θα κάνετε μόνο μία γεύση σοκολάτας θα βάλετε εννοείται την διπλάσια ποσότητα σοκολάτας.\nΣε μία κατσαρόλα σε χαμηλή θερμοκρασία, βάζουμε να λιώσει η σοκολάτα με το ζαχαρούχο και ανακατεύουμε μέχρι να γίνει μία μάζα.\nΣε ένα τάπερ ή πυρέξ στρώνουμε λαδόκολλα τόση που να περισσεύει γύρω. ( Το σκεύος που θα χρησιμοποιήσουμε να μην είναι πολύ μεγάλο ώστε να πάρει λίγο ύψος το γλυκό μας).\nΑφού έχει λιώσει η σοκολάτα, ρίχνουμε ότι επιπλέον υλικά έχουμε επιλέξει να βάλουμε μέσα και τα ανακατεύουμε. Δηλαδή εγώ στη λευκή πρόσθεσα λίγο φουντούκι και λίγα χοντροσπασμένα μπισκότα φράουλας, ενώ στην σοκολάτα πρόσθεσα τις κουταλιές μερέντας, λίγα φουντούκια και κομματάκια από πουράκια.\nΤα ρίχνουμε στο τάπερ και αφού πιάσουν θερμοκρασία δωματίου, τα βάζουμε στο ψυγείο. Μετά από 2-3 ώρες είναι έτοιμα!\nΜε ένα μαχαίρι τα κόβουμε σε κυβάκια. Αν θέλουμε να τους δώσουμε και σχήμα, τότε χρησιμοποιούμε κουπάτ!\nΕίναι μπουκιά και ....απόλαυση!!!\nΣας φιλώ και να θυμάστε να δείχνεται την αγάπη σας κάθε μέρα!!


Κάπως έτσι γίνεται ο πόλεμος ενάντια στο ήθος και την αξία της δημοκρατίας. | Σταύρος Κατσούλης\n> Άποψη | Άρθρα | Δημοκρατία | Συλλογικότητες > Κάπως έτσι γίνεται ο πόλεμος ενάντια στο ήθος και την αξία της δημοκρατίας.\nPosted on Δευτέρα, 11 Απριλίου 2016 | No Comments\nΛίγοι είναι πάντα αυτοί που θα αντιληφθούν έγκαιρα τις πανουργίες όλων αυτών, εκείνοι που είναι πεπειραμένοι στην δημοκρατία, το ήθος και το πνεύμα της και σέβονται την ελευθερία των συνανθρώπων τους ως υπέρτατο αγαθό. Όλοι αυτοί οι εχθροί της, έχουν ως στόχο να πάρουν την εξουσία πάνω στην κοινωνία και να τοποθετήσουν δικούς τους υπηρέτες παντού, εν όσο οι πραγματικοί δημοκράτες θα περιφρονούνται.\nΑπό τα φρούτα τους μπορεί να τους γνωρίσει κανείς, κι έτσι, από τις ενέργειες τους πρέπει να αγωνιστούμε να διακρίνουμε τους μεν από τους δε. Αυτοί είναι οι πολιτικοί ληστές που λεηλατούν τους δημοκράτες και εισχωρούν μέσα στην αυλή τους και όχι από την συνήθη είσοδο. Θα εισχωρούν ατύπως, καταπατώντας θεσμούς και συλλογικές συμφωνίες. Το πρώτο πράγμα που κάνουν όπως έχει αποδειχθεί ιστορικά, είναι ο διωγμός των αληθινών δημοκρατών, κι αν ήταν στην εξουσία, αυτό θα εκφραζόταν ακόμη και με την φυλάκισή τους και την εξορία, γιατί χωρίς αυτό είναι αδύνατον να λεηλατήσουν τα "πρόβατα" και να σφετεριστούν την εξουσία.\nΓια αυτό αγαπητέ δημοκράτη/πατριώτη συμπολίτη μου, όταν δεις την παραβίαση των διαδικασιών, και την καταπάτηση της δημοκρατίας, της πρακτικής δηλαδή εκείνης που αντιμάχεται κάθε λογής ιδιωτικά και ιδιοτελή συμφέροντα, να γνωρίζεις ότι οι λύκοι έχουν ήδη εισχωρήσει με ένδυμα προβάτων μέσα στην ομάδα/συλλογικότητα/οργάνωσή σας, αν και ακόμη μπορεί να αποκρύπτουν την τυραννική νοοτροπία τους. Τότε ακόμη, θα ασχολούνται με το να διαστρέφουν την δημοκρατία και τις αξίες της ανεπαίσθητα, με σκοπό να πετύχουν καλύτερα, να παραπλανήσουν και να δελεάσουν τους άπειρους στα δίκτυά τους.\nΟ διωγμός δεν θα περιοριστεί μόνο εναντίον των πιο ικανών, αλλά εναντίων όλων των υπηρετών της δημοκρατίας και της κοινωνίας, γιατί με βάση την διεφθαρμένη ιδεολογία τους, δεν θα ανέχονται καμιά δημοκρατικότητα. Θα είναι συκοφάντες, θα ενεργούν με μεθοδεύσεις, θα σπέρνουν παντού την έχθρα, την καχυποψία και την κακία. Γι αυτό, είναι τόσο σημαντικό να κρίνει κανείς από το αποτέλεσμα, κι όχι μόνο από τα λόγια. Οι αληθινοί υπηρέτες της κοινωνίας, είναι ταπεινοί, αγαπούν τον συνάνθρωπό τους και είναι υπάκουοι στην δημοκρατία και τις συλλογικές αποφάσεις.\nΟι μοναχικοί και ελεύθερα σκεπτόμενοι άνθρωποι θα καταπιέζονται πάρα πολύ από τις ομάδες αυτών των σφετεριστών και η στάση τους θα περιφρονείται. Οι συλλογικότητες στις οποίες ανθοφορεί η ελεύθερη δημοκρατική και πατριωτική σκέψη και πράξη, θα μειώνονται όσο αφήνουμε αυτούς να εκτελούν το σχέδιό τους. Αυτοί που προσπαθούν ακόμη μέσα στους κόλπους αυτών των χειραγωγημένων ομάδων, θα υποφέρουν ποικίλους εκβιασμούς, πολλούς από τους οποίους θα τους υποστούν με ψυχολογικά μέσα και δόλια συμπεριφορά. Εξαιρετικά τραγικά, αυτοί οι ίδιοι οι σφετεριστές, θα συνεχίζουν το έργο τους ακόμη πιο εντατικά, και θα προσπαθούν να ελκύουν τους ανεξάρτητους ελεύθερους συμπολίτες μας με το μέρος τους, υποσχόμενοι σ' αυτούς προστασία και άλλα ωφελήματα. Όποιος δεν θα ανταποκρίνεται στα καλέσματα αυτά, θα κακοποιείται λεκτικά με χυδαίους χαρακτηρισμούς, θα προσπαθήσουν δηλαδή σπιλώνοντας την εικόνα τους μέσα στην κοινωνία, να τους καταστήσουν ανίκανους να κάνουν πραγματικά αποτελεσματική εργασία μέσα στην κοινωνία.\nΑυτές οι κακοποιήσεις θα προκαλέσουν όπως είναι φυσικό, μεγάλη απόγνωση στους ολιγόψυχους, αλλά εσείς οι αληθινά δημοκράτες συμπολίτες μου να μην παραδοθείτε και αντιθέτως να χαίρεστε, γιατί μέχρι αυτήν την στιγμή έχετε ζήσει χωρίς να ξεπουλήσετε τις αξίες σας, χάριν της ασφάλειας ή "εκτάκτων συνθηκών".\nΕάν θέλουμε να δούμε αυτήν την Πατρίδα κάποτε ελεύθερη και δημοκρατική, καλό είναι να σταθούμε όλοι μας στέρεοι στις αξίες της δημοκρατίας και του ήθους που απαιτεί ο αγώνας. Να μην φοβηθούμε ότι εάν δεν σκύψουμε το κεφάλι σε κάθε λογής σφετεριστή, τότε θα χαθεί ο αγώνας. Ας σταθούμε με ανδρεία στις αξίες για τις οποίες παλεύουμε ακόμη κι αν είναι αναγκαίο να υποστούμε διωγμούς γι αυτές. Να γνωρίζουμε ότι εάν το κάνουμε αυτό, τα παιδιά μας και τα παιδιά των παιδιών μας θα είναι για πάντα μαζί μας στις σκέψεις τους και να θυμούνται με χαρά τον αγώνα που δώσαμε.\nΑλίμονο σε εκείνους τους "δημοκράτες" που σήμερα προσβλέπουν κάποιο κέρδος στο να υπηρετούν τις όποιες τυραννικές αποφάσεις για χάρη της "ενότητας" της όποιας ομάδας σφετεριστών. Κι αλίμονο σ' εκείνους τους ψευτο-πατριώτες, που σήμερα είναι δεμένοι από το μίσος προς κάθε άλλη φυλή, έθνος ή γένος ανθρώπων, διότι αυτός είναι ο τρόπος για να ριχτεί ο κόσμος σε μια κόλαση άνευ προηγουμένου. Αυτοί θα υποταχθούν στις ορέξεις των σφετεριστών της δημοκρατίας. Αυτοί θα αποκοιμίζουν για πάντα την συνείδησή τους με το να λένε "εμείς συντηρούμε τους σκοπούς και το ίδιο το κόμμα/ομάδα, κι ότι και να κάνουμε θα μας συγχωρεθεί αργότερα". Οι ταλαίπωροι και τυφλοί, δεν αντιλαμβάνονται ότι δια μέσου της υπηρεσίας τους στον σφετερισμό, δεν υπερασπίζονται το κίνημα/κόμμα/ομάδα, το οποίο δεν θα είναι πλέον τότε αυτό, αλλά ένα γυμνό κέλυφος απ όπου ο αγώνας για την δημοκρατία και την ελευθερία θα έχει αποχωρήσει προ πολλού.\nΑλλά η κοινωνία, κάποτε λόγω ανάγκης, θα καταστεί ισχυρότερη από τους εχθρούς της και δεν θα εγκαταλείψει τον αγώνα. Αληθινοί πατριώτες/δημοκράτες θα βρίσκονται έως το τέλος της ιστορίας του κόσμου αυτού, μόνο που ανάλογα με τις περιστάσεις θα προτιμούν να μην συμμετέχουν σε κάποιες κοινωνίες. Θα καταφεύγουν στην καθαρτήρια πολιτική έρημο, μέχρι που οι τύραννοι να αποδομηθούν από την ίδια τους την διαστροφή και πάλι. Και τότε σηκώνονται και πάλι, για να γίνουν η θρυαλλίδα που θα οδηγήσει στην απελευθέρωση.\nΝα μην φοβόμαστε τις δυσκολίες του καθαρού και δημοκρατικού αγώνα για την ελευθερία και μια καλύτερη κοινωνία. Αλλά να φοβάστε την ολέθρια διαστροφή των αξιών και την υποταγή σε αυτήν. Γιατί αυτή είναι που απογυμνώνει κάθε αγωνιστική πράξη, και μας χωρίζει αμετάκλητα από τον στόχο της κοινωνικής και εθνικής ελευθερίας. Αυτός είναι και ο λόγος, για τον οποίο πρέπει να αποστρέφουμε το πρόσωπό μας, από κάθε αυταρχική συμπεριφορά.\nΚαι έτσι συμπολίτη μου, νιώσε την ενδυνάμωση δια μέσου της υπεράσπισης των ιδανικών μας. Μην φοβηθείς ποτέ να ομολογήσεις υπέρ των ιδανικών αυτών, σαν καλός οπλίτης-πολίτης του έθνους μας και της πραγματικής δημοκρατίας. Μην φοβηθείς να ορθώσεις ανάστημα ενάντια σε κάθε δυνάστη. Όσο περισσότεροι μείνουμε πιστοί σε αυτά τα ιδανικά αγνοώντας τις δυσκολίες, τόσο πιο σύντομα θα ξεφορτωθούμε τους ξένους και ντόπιους δυνάστες, έτσι ώστε ολόκληρη η κοινωνία, να μπορέσει επιτέλους να ευημερήσει, κι όχι απλά και μόνο κάποιοι σφετεριστές των αξιών μας.


Φωνητική ανάλυση της Βάσης Δεδομένων – Speak Greek\nΟ τεμαχισμός και επισημείωση των δεδομένων εμπεριέχει πολλαπλά επίπεδα ανάλυσης συμπεριλαμβανομένων του τεμαχιακού, λεξικού και εκφωνηματικού επιπέδου. Τα τεμαχιακά όρια εντοπίζονται με λογισμικό αυτόματης εύρεσης των ορίων και ελέγχονται χειρωνακτικά, όπου κριθεί απαραίτητο. Συγκεκριμένα, οι αναλύσεις αφορούν:\n(α) Φωνήεντα: (1) Μέτρηση διαμορφωτών F1 και F2 στο μέσο του φωνήεντος. Αυτόματη εξαγωγή διαμορφωτών ακουλουθούμενη από χειρωνακτικό έλεγχο. Στατιστική ανάλυση αποτελεσμάτων για μέσο όρο και απόκλιση για όλους τους στόχους. Υπολογισμός Ευκλίδειας απόστασης μεταξύ φωνηέντων και δημιουργία φωνηεντικών χώρων. (2) μέτρηση διάρκειας, F0 και έντασης.\n(β) Σύμφωνα: Τριβόμενα: Μετρήσεις (1) φάσματος στο χρονικό μέσο [DFT συχνότητα κορυφής φάσματος, στιγμές φάσματος M1-M4 (M1: κέντρο βαρύτητας, M2-M4: ασυμμετρία/φασματική λοξότητα (skewness) & κύρτωση)], (2) έντασης (ομαλοποιημένη RMS, FSRA και/ή HNR), (3) διάρκειας, Έκκροτα: διάρκεια κλειστής φάσης και ΧΕΦ για /p, t, k, b, d, g/. Αντηχητικά: Έρρινα και Πλευρικά: μετρήσεις διαμορφωτών (στο χρονικό μέσο), διάρκειας και έντασης, Μονοπαλλόμενο: μετρήσεις διαμορφωτών του φωνηεντικού περιβάλλοντος, συμπεριλαμβανομένων των F3 και F4, και διάρκειας.\n(γ) Τόνος: Σύγκριση συχνοτήτων διαμορφωτών, διάρκειας και έντασης μεταξύ τονισμένων και άτονων φωνηέντων για τον εντοπισμό διαφορών στους φωνηεντικούς χώρους λόγω του τόνου, και για διαφορές λόγω εγκλιτικού τόνου.\n(δ) Επιτονισμός: Ανάλυση Gr-ToBI, η οποία θα συμπεριλαμβάνει ανάλυση ευθυγραμμισμού και ύψους των τονικών στόχων, καθώς και επισημείωση των breakindices για φραστικά όρια και παύσεις.


Η 17Ν και η αριστερά. | αεκα.gr\nΑς πάρουμε τα πραγματικά γεγονότα της εποχής της δικτατορίας. Δεν ξέρω πώς περνούσε τον καιρό του ο κόσμος στο Παρίσι. Ξέρω όμως πως σκέφτονταν η «επίσημη» αριστερά (ΚΚΕ, ΚΚΕες) που δρούσε εντός της Ελλάδας. Γι’ αυτήν η χρήση βίας (έστω και με τη μορφή κροτίδων) είχε πάψει να είναι αντικείμενο σοβαρής συζήτησης τουλάχιστον απο τα τέλη του 1971. Ο λόγος δεν ήταν μόνο ηθικός. Θεωρούσαμε τις μεθόδους αυτές αντιπαραγωγικές. Εδιναν προπαγανδιστικά πλεονεκτήματα στο καθεστώς, δημιουργούσαν ρήγματα στο αντιδικτατορικό στρατόπεδο και ήταν πρακτικώς ασυμβίβαστες με την κύρια επιδίωξή μας: την όσο το δυνατό μεγαλύτερη κινητοποίηση κόσμου γύρω από μαζικές μορφές διαμαρτυρίας.\nΘα δεχτώ ότι, μετά την πτώση της δικτατορίας, η ρητορεία της αριστεράς καλλιέργησε ενα κλίμα γενικευμένης επιείκιας απέναντι στην τρομοκρατία που παρείχε ένα είδος ασυλίας στους τρομοκράτες. Εδώ όμως, η αριστερά δεν ήταν μόνη. Είχε έξοχη παρέα σε όλους τους πολιτικούς χώρους.\nΤο πρόβλημα είναι ότι η αριστερά αργεί να απαλλαγεί απο τις φαντασιώσεις της. Η επίσημη αριστερά δεν είναι επαναστάτες και καλά κάνουν. Το αδιέξοδό τους είναι ότι δεν θέλουν να το χωνέψουν. Εξ ου και οι υπεκφυγές στην έμπρακτη καταδίκη της τρομοκρατίας. Νομίζουν ότι η 17Ν είναι επαναστάτες και ότι η ανεπιφύλακτη καταδίκη τους συνεπάγεται κάποιου είδους προδοσία. Κάνουν λάθος. Ούτε η 17Ν είναι επαναστάτες. Δολοφόνοι είναι.\nΜε την ευκαιρία των πρόσφατων συλλήψεων ακούμε κάθε λογής πράγματα. Κάποιοι αποκηρύσσουν τις πράξεις «ατομικής» τρομοκρατίας. Εμμέσως μας λένε, δηλαδή, ότι προτιμούν τη μαζική σφαγή ενός εμφυλίου πολέμου. Ευτυχώς, δεν το εννοούν. Αλλοι συζητούν γιά τα «ευγενή» ή «ευτελή» κίνητρα των τρομοκρατών καθώς και γιά την απομάκρυνση της δεύτερης γενιάς της 17Ν από τους «ιδεολογικούς» στόχους της πρώτης. Είναι εκτός θέματος και οδηγούνται σε παραλογισμούς. Εκείνο που μας απασχολεί δεν είναι οι ιδέες των τρομοκρατών αλλά οι πράξεις τους και οι επιπτώσεις τους επάνω μας. Αν μιά φασιστική οργάνωση έβαζε βόμβα σε σιδηροδρομικό σταθμό και σκότωνε 80 άτομα θα συζητούσαμε για ιδεολογικά κίνητρα;\nΠίσω από αυτά βρίσκεται η κορυφαία φαντασίωση που βασανίζει αρκετούς αριστερούς και τους εμποδίζει να καταδικάζουν απερίφραστα την τρομοκρατία: η ιδέα της «επαναστατικής ανατροπής του συστήματος». Είναι απορίας άξιο το πόσο αργούν καμιά φορά να φτάσουν τα νέα. Κανείς δεν τους πληροφόρησε ότι η προοπτική της ολοσχερούς αντικατάστασης του «συστήματος» απο κάποιο άλλο πέθανε, αφού πρώτα χρεωκόπησε στο διανοητικό και στο πρακτικό επίπεδο. Με δεδομένο ότι καμιά κατάληψη χειμερινών ανακτόρων δεν επίκειται και ότι αυτό που μας μένει είναι να κάνουμε ότι μπορούμε για να βελτιώσουμε αυτά που έχουμε, ας δούμε πως τίθεται το θέμα της τρομοκρατίας.\nΥπάρχει ενα συμβόλαιο ανάμεσα στο κράτος και τους πολίτες. Το κράτος μας εγγυάται ότι σε τακτά χρονικά διαστήματα θα αποφασίζουμε ελεύθερα ποιός θα μας κυβερνήσει και, επίσης, μας εγγυάται ότι δεν θα κάνει κατάχρηση της δύναμής του και δεν θα παρεμβαίνει αυθαίρετα στη ζωή μας. Σε αντάλλαγμα, εμείς αναγνωρίζουμε την αποκλειστική του νομιμότητα και σεβόμαστε τους νόμους. Αν το κράτος αθετήσει τις υποχρεώσεις του, το συμβόλαιο παύει να υφίσταται και ο καθένας μας αποφασίζει κατά την κρίση του. Αν το κράτος τηρεί τη δική του πλευρά του συμβολαίου οφείλουμε να τηρήσουμε και τη δική μας. Αυτό δεν είναι a la carte. Είναι υποχρεωτικό. Γι’ αυτό και όλα ήταν επιτρεπτά ενάντια στη δικτατορία, ενώ δεν είναι ενάντια στη Δημοκρατία.\nΤο μείζον θέμα που θέτει η τρομοκρατία είναι η αυτοδικία και, μέσω αυτής, η καθολική αμφισβήτηση της νομιμότητας του Δημοκρατικού κράτους. Καμιά Δημοκρατία δεν μπορεί να ανεχτεί τον κίνδυνο της γενικευμένης αυτοδικίας. Αν της επιτρέψει να υπάρξει (με οποιονοδήποτε ιδεολογικό μανδύα) τραβάμε όλοι προς το χάος. Η ίδια η αξιοπιστία της Δημοκρατίας εξαρτάται από την ικανότητά της να προστατεύει την έννομη τάξη. Αν η Δημοκρατία δεν μπορεί, η νοσταλγία για κάποιους που θα μπορούν θα φουντώσει. Το Δημοκρατικό κράτος οφείλει, πάντα μέσα στα πλαίσια των νόμων του, να εξαντλεί την αυστηρότητα του απέναντι στην τρομοκρατία αντί να της αναγνωρίζει ελαφρυντικά. Η τρομοκρατία πρέπει να εξουδετερωθεί γιατί τα εγκλήματά της δεν είναι ανεκτά, γιατί αποτελεί κίνδυνο για τα συμφέροντα όλων μας και γιατί υποσκάπτει τα θεμέλια της νομιμότητας της Ελληνικής Δημοκρατίας. Τα ελατήρια των πράξεών της δεν έχουν σημασία.\nΜα υπονομεύονται τα δικαιώματά μας, γινόμαστε αστυνομικό κράτος θα αντιτείνει κάποιος. Ας μην «φκιαχνόμαστε» απο την ίδια μας την ρητορεία και χάνουμε την αίσθηση των αναλογιών. Είπαμε. Κανείς δεν μπορεί να φορτώσει στην αριστερά την 17Ν. Κανείς εκτός από την ίδια. Θα αυτοενοχοποιηθεί αν δώσει την εντύπωση ότι ανέλαβε αυτοκλήτως την υπεράσπισή των ανθρώπων αυτών (αυτήν θα την επωμισθούν -σίγουρα επάξια- οι συνήγοροί τους). Θα περιθωριοποιηθεί αν δείξει ότι αδιαφορεί για το θέμα. Και θα γελοιοποιηθεί αν πέφτει θύμα του κάθε ελιγμού στη μάχη των εντυπώσεων που θα δώσουν οι κατηγορούμενοι τους προσεχείς μήνες.


Αεροπορικά εισιτήρια για Sfax El Maou | φθηνές πτήσεις | airshop.gr\nΑεροπορικά εισιτήρια για Sfax El Maou. Πτήσεις και Δρομολόγια\nΒρες φθηνά αεροπορικά εισιτήρια για Sfax El Maou, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις προς Sfax El Maou. Οι πιο φθηνές πτήσεις για Sfax El Maou γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις για Sfax El Maou. Εδώ θα βρεις όλες τις low cost αεροπορικές εταιρείες που πραγματοποιούν πτήσεις για Sfax El Maou καθώς και τα τακτικά δρομολόγια όλων των αεροπορικών εταιρειών για Sfax El Maou με πτήσεις όλη την διάρκεια του χρόνου. Απευθείας πτήσεις για Sfax El Maou ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια για Sfax El Maou συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια προς Sfax El Maou. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι προς Sfax El Maou, αεροπορικές εταιρείες που πραγματοποιούν πτήσεις για Sfax El Maou, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις για Sfax El Maou.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια για Sfax El Maou και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!


Γενικό Acomplia: Καλύτερο για απώλεια βάρους – Tadalafil 20mg\nHome Page Greek Γενικό Acomplia: Καλύτερο για απώλεια βάρους\nΓενικό Acomplia: Καλύτερο για απώλεια βάρους\nΓενική Acomplia είναι το καλύτερο φάρμακο για να επιτύχετε το επιθυμητό βάρος απώλεια εντός εύλογης προθεσμίας. Υπερβολικό βάρος κέρδος πρόβλημα είναι να καταστρέφει την υγεία της πολλά άτομα, αλλά δεν υπάρχει καμία ανάγκη να ανησυχήσει όπως γενική Acomplia θα λύσει το πρόβλημά σας από την υπερβολική αύξηση βάρους μέσα σε λίγες ημέρες. Μέσα σε ένα μήνα θα είστε σε θέση να χάσουν 15 έως 20 λίβρες, εάν παίρνετε αυτό το φάρμακο τακτικά μαζί με την ελεγχόμενη διατροφή και αυστηρή δίαιτα καθεστώς. Η αιτία του σωματικού βάρους είναι άνευ σημασίας για την λειτουργία της η γενική Acomplia να επιτύχετε το επιθυμητό βάρος απώλεια. Απώλεια βάρους απαιτείται είναι εγγυημένη με την πρόσληψη αυτού του φαρμάκου. Rimonabant είναι το ενεργό συστατικό του το γενικό Acomplia που βοηθά το άτομο να απώλεια τα επιπλέον κιλά που είναι επιβλαβείς για την υγεία του. Η χρήση αυτού του φαρμάκου συνιστάται από τους διαιτολόγους καθώς δεν υπάρχει καμία ζημιά στην υγεία που προκαλείται λόγω αυτού του φαρμάκου. Πρόκειται για μια απολύτως ασφαλή λειτουργία επεξεργασίας για την υπερβολική αύξηση του βάρους.\nΑν δεν πάρετε φροντίδα της υπερβολική αύξηση του σωματικού βάρους σε χρόνο τότε αυτό μπορεί να οδηγήσει σε παχυσαρκία, η οποία μπορεί περαιτέρω την αιτία πολλές επιπλοκές για την υγεία. Παχυσαρκία βρίσκεται για να προκαλεί παχυσαρκία σε πολλούς ανθρώπους. Σας υπερβολική αύξηση του βάρους χειροτερεύει την υγεία του ατόμου. Ανοσοποιητικού δύναμη του ατόμου μειώνεται λόγω την παχυσαρκία ως αποτέλεσμα παίρνει επιρρεπείς σε πολλές μολυσματικές ασθένειες. Καρδιαγγειακή υγεία του ατόμου είναι να επηρεαστούν δυσμενώς λόγω την παχυσαρκία, όπως τα υπερβολικά λίπη έχουν κατατεθεί πάνω από το στήθος βάζει την πίεση στο στήθος και δημιουργεί προβλήματα στην αναπνοή της. Ακόμη και τα λίπη έχουν κατατεθεί στο εσωτερικό του σώματος διαταράσσει την παροχή αίματος στο στήθος, οδηγώντας έτσι σε κακή λειτουργία του καρδιαγγειακού συστήματος, προκαλώντας εγκεφαλικό επεισόδιο καρδιάς ή καρδιακή προσβολή.\nΝα ξεπεράσουν την παχυσαρκία, η καλύτερη επιλογή είναι η χρήση του το γενικό Acomplia. Όποια κι αν είναι η ηλικία σας, το χάπι Acomplia σίγουρα βοηθάει να χάσετε βάρος. Με τη χρήση αυτού του φαρμάκου θα παρατηρήσετε τα αποτελέσματα απώλειας βάρους της εβδομάδας εγκαίρως. Αλλά, παρακαλώ να συνεχίσετε να παίρνετε το γενικό Acomplia χάπια τουλάχιστον για περίπου 4 έως 6 εβδομάδες για να πάρει τα αποτελέσματα απώλεια βάρους μόνιμα. Η χρήση της η γενική Acomplia πρέπει να γίνει μόνο μετά από διαβούλευση με το γιατρό, επειδή ανάλογα με τη συνολική κατάσταση της υγείας και το βάρος θέλετε να χάσετε τη δόση σας μπορεί να διαφέρουν.\nΚαλό είναι να λάβει μόνο ένα χάπι της γενική Acomplia σε μια μέρα. Η πλέον προτιμώμενη χρονική στιγμή για τη δοσολογία, όπως προτείνεται από τους εμπειρογνώμονες υγείας είναι το πρωί πριν από το πρωινό, όπως στην παρόρμηση της πείνας είναι περισσότερο το πρωί. Αλλά, παρακαλώ να μην παίρνουν γενική Acomplia περισσότερο από προδιαγεγραμμένη επειδή μπορεί να προκαλέσει αρνητικές επιπτώσεις στην υγεία σας. Είναι το φάρμακο που λειτουργεί μειώνει την πρόσληψη λίπους στο σώμα και στη συνέχεια μειώνεται τα αποθηκευμένα λίπη στο σώμα.\nΓενική Acomplia είναι το ακριβές αντίγραφο του τα επώνυμα Acomplia που είναι πολύ πιο ακριβά από ό, τι η γενική μορφή. Έτσι, αν βρείτε την έκδοση γενικής χρήσης προσιτή τότε πάμε για αυτό να λειτουργεί ακριβώς σαν τη μαρκαρισμένη έκδοση. Γενική έκδοση του το Acomplia είναι απολύτως ασφαλές για κατανάλωση και δεν βλάπτουν την υγεία σας με οποιοδήποτε τρόπο. Αυτό το χάπι είναι σίγουρα πολύ γνωστό στην αγορά ως “Fitness χάπι”. Αυτό βοηθά στη διατήρηση σας το βάρος σταθερά. Πολλοί γυμναστές ήθελα να συστήσω αυτό το χάπι για το λίπος τους ανθρώπους να μειώσουν τα επιπλέον κιλά στο σώμα τους. Η χρήση αυτού του φαρμάκου έχει αποδειχθεί επιτυχής σε πολλές περιπτώσεις. Όποιος έχει χρησιμοποιήσει αυτό το φάρμακο έχει επιτύχει πλήρη απώλεια των κιλών. Έτσι, η γενική Acomplia είναι καλύτερο χάπι για την απώλεια βάρους.


8 συμβουλές για να μην "πνιγείτε" όταν ξεκινήσετε την ποδηλασία δρόμου. - Sela\nΌλοι κάνουμε λάθη όταν ξεκινάμε κάτι καινούριο και ειδικά στην ποδηλασία δρόμου, η οποία έχει τόσες πολλές παραμέτρους. Από το να βγούμε μια βόλτα χωρίς τα κατάλληλα εργαλεία για να αλλάξουμε μια σαμπρέλα, μέχρι το να βγούμε μια ανοιξιάτικη ημέρα με λάθος ρουχισμό και αλλού να «σκάμε» ενώ αλλού να παγώνουμε. Για να μην χρειαστεί να περάσετε και εσείς πολλές από αυτές τις καταστάσεις, οι παρακάτω 8 συμβουλές μας, θα σας «βάλουν» πιο εύκολα στην ποδηλασία δρόμου και ελπίζουμε χωρίς προβλήματα!\nΌλα όσα ακούτε για τα «κουμπωτά» πετάλια είναι αλήθεια. Όσο και να σας τρομάζει η ιδέα πως το πόδι θα είναι «κλειδωμένο» με το πετάλι είναι μέχρι να συνηθίσετε την κίνηση ώστε να ξεκλειδώνετε το πόδι. Από εκεί και πέρα η μεταφορά δύναμης αλλά και το δέσιμο το δικό σας με το ποδήλατο είναι τόσο άμεση που δεν θα μπορέσετε να καβαλήσετε ξανά το ποδήλατο δρόμου σας χωρίς κουμπωτά πετάλια.\nΤι σόλα να επιλέξετε για τα παπούτσια δρόμου σας;\nΠοδηλατικό κολάν. Από τα πιο σημαντικά ρούχα που θα πρέπει να υπάρχουν στην ποδηλατική γκαρνταρόμπα σας, είναι τα ποδηλατικά κολάν με πολύ ποιοτικό chamois (μαξιλαράκι) αν σκοπεύετε να περνάτε πολλές ώρες πάνω στην σέλα. Βέβαια και εδώ ισχύει πως κανένας δεν είναι ίδιος με τον άλλον, οπότε αν κάποιο κολάν δουλεύει για τον κολλητό σας, δεν σημαίνει πως θα είναι το ίδιο καλό και για εσάς. Βρείτε ένα που σας βολεύει, να είναι άνετο και να μην σας κουράζει.\nΞεχάστε τις «χοντρές» σέλες με επενδύσεις. Ένα από τα πιο συνηθισμένα λάθη που κάνει κάποιος που ξεκινάει τώρα την ποδηλασία δρόμου, είναι η επιλογή σέλας. Πολλοί άνθρωποι πιστεύουν, πως όσο πιο χοντρή είναι μια σέλα, τόσο πιο άνετη θα είναι και τόσο λιγότερο θα κουράζονται και θα πονάνε στα κόκαλα της λεκάνης. Αυτό είναι τελείως λανθασμένο σκεπτικό, διότι μετά από λίγη ώρα πάνω στο ποδήλατο η χοντρή και «άνετη» σέλα γίνεται πιο κουραστική και δυσανασχετεί περισσότερο τον αναβάτη. Αν θέλετε περισσότερη άνεση, ψαχτείτε καλύτερα με το ποδηλατικό σας κολάν.\nΔείτε επίσης: Ό,τι χρειάζεται να γνωρίζετε για την ποδηλατική σέλα.\nΔεν χρειάζεστε το σούπερ εξελιγμένο ανθρακονημάτινο ποδήλατο δρόμου. Αν και οι τιμές τους πλέον είναι πολύ δελεαστικές και σίγουρα θα έχετε μπει στον πειρασμό να αποκτήσετε ένα ανθρακονημάτινο ποδήλατο δρόμου, αλλά έχετε θέσει προϋπολογισμό τότε με τα ίδια χρήματα, θα πάρετε ένα αρκετά καλύτερο αλουμινένιο ποδήλατο, που θα σας ευχαριστεί και θα σας διασκεδάζει περισσότερο όταν το καβαλάτε!\nΞεχάστε τον 3πλο δισκοβραχίονα. Μπορεί να ακούγεται πιο δελεαστικό το 30 ταχύτητες, έναντι των 20, αλλά οι μισές από αυτές επαναλαμβάνονται. Χρησιμοποιείστε διπλό δισκοβραχίονα μπροστά, για να μην χρειάζεται να «ψάχνετε» συνέχεια την κατάλληλη σχέση για εκεί που κινείστε. Επίσης κερδίζετε και μερικά γραμμάρια βάρους!\nΔείτε επίσης: Τι δεν γνωρίζετε για τις ηλεκτρονικές σειρές Di2.\nΣωστή πίεση ελαστικών. Όλα τα ελαστικά των ποδηλάτων, γράφουν κάποιες πιέσεις στο τοίχωμα τους που αποδίδουν καλύτερα. Μην νομίζετε πως αν βάλετε την μέγιστη επιτρεπόμενη πίεση στο ελαστικό, το ποδήλατο θα είναι τόσο πιο γρήγορο. Αντιθέτως, εάν χρησιμοποιείτε ελαφρώς χαμηλότερες πιέσεις, τότε θα είστε πιο ξεκούραστοι πάνω στο ποδήλατο, θα περνάνε λιγότερες ανωμαλίες του δρόμου προς εσάς, θα στρίβετε καλύτερα και θα φρενάρετε καλύτερα. Μην κατεβείτε όμως πολύ χαμηλά στην πίεση γιατί τότε παραμονεύουν τα σκασίματα των ελαστικών. Θα σας προτείναμε για 25αρια λάστιχα να χρησιμοποιείτε 100psi πίσω και 90 μπροστά σαν αρχή μέχρι να δείτε τι σας αρέσει και τι σας βολεύει!\nΝα κουβαλάτε πάντοτε μαζί σας τα απαραίτητα εργαλεία και ανταλλακτικά. Σε περίπτωση σκασμένης σαμπρέλας, δεν θα βρίσκετε πάντα κάποιον πρόθυμο να κάνει με το αμάξι 50 χιλιόμετρα για να έρθει να σας μαζέψει. Καλό θα είναι να έχετε μαζί σας τα βασικά εργαλεία και ανταλλακτικά ώστε να μπορέσετε να γυρίσετε στην βάση σας χωρίς να χρειαστεί να ανησυχήσετε κάποιον άλλον.\nΔείτε τι θα πρέπει να κουβαλάτε στο τσαντάκι της σέλας.\nΝτυθείτε σωστά, με πολλές στρώσεις ρούχων. Μπορεί να ακουγόμαστε σαν την γιαγιά σας, αλλά πραγματικά μην ξεχάσετε να πάρετε το αδιάβροχο/αντιανεμικό μαζί σας! Όσο καλός και ζεστός και αν δείχνει ο καιρός, στις κατηφόρες, πάντα υπάρχει αυτή η δροσιά που προκαλεί τις πνευμονίες.\nΠοιο ήταν το μεγαλύτερο πρόβλημα σας όταν ξεκινήσατε την ποδηλασία δρόμου;\nTags: κούρσα, ποδήλατο δρόμου, πως να ξεκινήσω την ποδηλασία


Αγωνιστική δράση από το Σωματείο Ιδιωτικών Υπαλλήλων Τρικάλων ενάντια στην κατάργηση της κυριακάτικης αργίας | www.fatsimare.gr\nΑγωνιστική δράση από το Σωματείο Ιδιωτικών Υπαλλήλων Τρικάλων ενάντια στην κατάργηση της κυριακάτικης αργίας\nΥποβλήθηκε από fatsimare την Δευ, 18/12/2017 - 00:14. Δείτε και άλλα θέματα στην ενότητα:\n...καθώς η χθεσινή μέρα είναι η πρώτη από τις συνολικά τρεις Κυριακές (17/12, 24/12 και 31/12) που τα καταστήματα λειτουργούν στο πλαίσιο του «εορταστικού ωραρίου».\nΠραγματοποιήθηκε διαμαρτυρία έξω από γνωστή αλυσίδα super market και μοιράστηκε ανακοίνωση που μεταξύ άλλων τόνιζε: Οι μέρες που έρχονται είναι φωτιά για τους εμποροϋπαλλήλους στα καταστήματα, στις εμπορικές αλυσίδες, στα εμπορικά κέντρα και στα εκπτωτικά χωριά, στα super market.\nΤα σωματεία ιδιωτικών υπαλλήλων και εμποροϋπαλλήλων σε όλη τη χώρα δέχονται καθημερινά δεκάδες καταγγελίες που αφορούν την εργοδοτική τρομοκρατία στους χώρους δουλειάς, η οποία κορυφώνεται κατά την περίοδο των εορτών. Η εντατικοποίηση στον κλάδο του εμπορίου χτυπάει κόκκινο με καθημερινές παραβιάσεις του ωραρίου, με κομμένα ρεπό, με πλήρη εφαρμογή της ελαστικοποίησης, με απλήρωτη εργασία, με ασταμάτητη εργασία χωρίς αργίες και ξεκούραση.


Τσίπρας:«Διεθνής πρόκληση η αναδιάρθρωση του χρέους» - Pelop.gr\nΤσίπρας:«Διεθνής πρόκληση η αναδιάρθρωση του χρέους»\n«Δεν μπορούμε να μιλάμε για εξάλειψη της φτώχειας και της ανεργίας, εκτός αν μπορούμε να συζητήσουμε για το πώς θα χτίσουμε ή θα βελτιώσουμε κράτη πρόνοιας αντί να τα καταστρέφουμε», τόνισε ο πρωθυπουργός και συνέχισε: «Θα προωθήσουμε με συνέπεια και θα υποστηρίξουμε όλες τις προσπάθειες για ένα παγκόσμιο και ευρωπαϊκό οικονομικό και χρηματοπιστωτικό σύστημα, που θα ευνοεί την ανάπτυξη. Ένα σύστημα που θα επιτρέψει την Ατζέντα μας να ακμάσει μέσα στα επόμενα 15 χρόνια, αντί να ασφυκτιά, όπως έκανε τα τελευταία 30».\n* Σύμφωνα με την επίσημη ενημέρωση, ο πρωθυπουργός Αλέξης Τσίπρας κατά την επίσκεψή του στις ΗΠΑ θα λάβει μέρος σε διμερείς και πολυμερείς συναντήσεις με αρχηγούς κρατών και κυβερνήσεων, αξιωματούχους διεθνών οργανισμών και θα κάνει δημόσιες παρεμβάσεις και ομιλίες.\nΣτο πρόγραμμα του δεν υπάρχει επίσημη διμερής επαφή με τον πρόεδρο των ΗΠΑ Μπάρακ Ομπάμα, όμως ο πρωθυπουργός θα συναντηθεί με τους προέδρους της Κύπρου, της Αιγύπτου, της Βραζιλίας, του Ισημερινού, της Παλαιστίνης, και τον πρωθυπουργό της Τουρκίας. Επίσης, θα συναντηθεί με τον υπουργό Εξωτερικών των ΗΠΑ, καθώς και με τον γενικό γραμματέα των Ηνωμένων Εθνών, με τους οποίους θα συζητήσει και το πρόβλημα της Κύπρου.\nΤην 1η Οκτωβρίου ο κ. Τσίπρας θα μιλήσει στην Ολομέλεια της Γενικής Συνέλευσης των Ηνωμένων Εθνών.\nΜία ημέρα νωρίτερα, στις 30 Σεπτεμβρίου θα συμμετέχει στη Συνάντηση Υψηλού Επιπέδου για τη Μετανάστευση, με θέμα «Strengthening cooperation on migration and refugee movements under the new development».


Γνησιο Kyocera Toner Tk-580y Για Array Fs-c5150dn Yellow Oem: 1t02ktanl0 - Laser printer supplies (ANA.KYO34078)\nΑρχική > Είδη γραφείου > Αναλώσιμα laser εκτυπωτών > ΓΝΗΣΙΟ KYOCERA TONER TK-580Y ΓΙΑ FS-C5150DN YELLOW OEM: 1T02KTANL0\nΓΝΗΣΙΟ KYOCERA TONER TK-580Y ΓΙΑ FS-C5150DN YELLOW OEM: 1T02KTANL0\nΤο γνήσιο TONER KYOCERA TK-580Y, χρώματος κίτρινου, για FS-C5150DN/P6021CDN είναι κατάλληλο για όλων των ειδών των εκτυπώσεων. Με χωρητικότητα 12.500 σελίδων, σας δίνει τη δυνατότητα για εξαιρετική ποιότητα εκτύπωσης με χαμηλό κόστος ανά σελίδα.\nΓΝΗΣΙΟ KYOCERA TONER TK-580Y ΓΙΑ FS-C5150DN YELLOW OEM: 1T02KTANL0 (ANA.KYO34078)\n• Συμβατότητα: FS-C5150DN/P6021CDN.\n• OEM: 1T02KTANL0\nΓΝΗΣΙΟ KYOCERA TONER TK-580Y ΓΙΑ FS-C5150DN YELLOW OEM: 1T02KTANL0 ANA.KYO34078 ANA.KYO34078 KYOCERA KYOCERA LASER PRINTER SUPPLIES Κατηγορία: LASER PRINTER SUPPLIES •KYOCERA στην κατηγορία LASER PRINTER SUPPLIES Το γνήσιο TONER KYOCERA TK-580Y, χρώματος κίτρινου, για FS-C5150DN/P6021CDN είναι κατάλληλο για όλων των ειδών των εκτυπώσεων. Με χωρητικότητα 12.500 σελίδων, σας δίνει τη δυνατότητα για εξαιρετική ποιότητα εκτύπωσης με χαμηλό κόστος ανά σελίδα. • Κατασκευαστής: KYOCERA.• Συμβατότητα: FS-C5150DN/P6021CDN.• Χρώμα: Κίτρινο.• Μέγιστος Αριθμός σελίδων: μέχρι 2.800 σελίδες (Υπολογισμένα με 5% επικάλυψη σε χαρτί Α4).• OEM: 1T02KTANL0 ΓΝΗΣΙΟ KYOCERA TONER TK-580Y ΓΙΑ FS-C5150DN YELLOW OEM: 1T02KTANL0


ΟΥΚΡΑΝΙΑ Ρώσοι κατέλαβαν δύο αεροδρόμια\nΚλιμακώνεται η κρίση στην Κριμαία τα τελευταία 24ώρα, αφού μετά την κατάληψη της Βουλής, ένοπλοι κατέλαβαν τα ξημερώματα τα αεροδρόμια της Συμφερούπολης και της Σεβαστούπουλης.\nΤο χρονικό της στρατιωτικής επέμβασης στην Ουκρανία\n2:27 Οπλισμένοι άνδρες καταλαμβάνουν το αεροδρόμιο της Συμφερούπολης στην Κριμαία της Ουκρανίας\n4:08 Το αεροδρόμιο της Συμφερούπολης ανοίγει, οπλισμένοι άνδρες περιπολούν στα πέριξ\n7:04 Ο Ρώσος πρόεδρος δίνει εντολή να μελετήσει η ρωσική κυβέρνηση το αίτημα ανθρωπιστικής βοήθειας που έθεσε η αυτόνομη δημοκρατία της Κριμαίας\n7:25 Σύμφωνα με το πρακτορείο Interfax, ρώσοι στρατιώτες, ντυμένοι με αλεξίσφαιρα γιλέκα, κατέλαβαν το αεροδρόμιο της Σεβαστούπολης που είναι μεγάλο λιμάνι της Μαύρης Θάλασσας στην Κριμαία.\n8:14 Ο υπουργός Εσωτερικών της Ουκρανίας καταγγέλλει «κατοχή» των δύο αεροδρομίων της Κριμαίας. «Εκτιμώ ότι αυτό που συμβαίνει είναι μια στρατιωτική κατοχή η οποία παραβιάζει τις συμφωνίες και τους διεθνείς κανονισμούς» είπε.\n8:48 Σύμφωνα με τον υπουργό Εσωτερικών της Ουκρανίας «οπλισμένες μονάδες της ρωσικής ναυτικής βάσης έκλεισαν το αεροδρόμιο του Μπελμπέκ, κοντά στην πόλη της Σεβαστούπολης, στο οποίο βρίσκονται στρατιωτικοί και συνοριοφύλακες της Ουκρανίας».\nΣύμφωνα με το Interfax Ρώσοι στρατιώτες, φορώντας κράνη και αλεξίσφαιρα και υποστηριζόμενοι από τεθωρακισμένα οχήματα μεταφοράς προσωπικού που έχουν αναπτυχθεί στην περίμετρο του στρατιωτικού αεροδρομίου Μπελμπέκ στη Σεβαστούπολη, το έχουν θέσει υπό τον έλεγχό τους.\nΤο ουκρανικό πρακτορείο ειδήσεων μεταδίδει ότι οι στρατιώτες αναπτύχθηκαν στο αεροδρόμιο για να αποτρέψουν την άφιξη «μαχητών».\nΟ υπουργός Εσωτερικών της Ουκρανίας, Αρσέν Αβακόφ δήλωσε σήμερα ότι οι ρωσικές ένοπλες δυνάμεις κατέλαβαν δύο αεροδρόμια της Κριμαίας και κατήγγειλε την κίνηση αυτή χαρακτηρίζοντάς την ένοπλη εισβολή και κατοχή και κάνοντας, παράλληλα, έκκληση για διάλογο.\nΝωρίτερα, τα ξημερώματα της Παρασκευής, δεκάδες οπλισμένοι άνδρες με στρατιωτικές στολές, κατέλαβαν και το αεροδρόμιο της Συμφερούπολης στην Κριμαία. Ωστόσο, μέχρι στιγμής, δεν έχει διευκρινιστεί ποιοι ακριβώς είναι, αλλά ούτε και ο ακριβής λόγος που βρίσκονται εκεί.\nΣυμφωνα με το Reuters, οι οπλισμένοι -σαν αστακοί- άνδρες μπαινοβγαίνουν, όχι μόνο στις αίθουσες αφίξεων και αναχωρήσεων, αλλά ακόμη και στον πύργο ελέγχου του αεροδρομίου. Ωστόσο, οι πτήσεις εκτελούνται κανονικά και η λειτουργία του αεροδρομίου δεν έχει επηρεαστεί, προς το παρόν, καθόλου.\nΑυτόπτες μάρτυρες έλεγαν νωρίτερα στο ουκρανικό πρακτορείο ειδήσεων Interfax, ότι έφτασαν στο αεροδρόμιο 50 άνδρες, που μετέφεραν σημαίες του Ρωσικού Ναυτικού.\nΟι σχέσεις Ρωσίας-Ουκρανίας βρίσκονται σε τεταμένη κατάσταση μετά την εκδίωξη από την Ουκρανία του Βίκορ Γιανουκόβιτς, ο οποίος τώρα φιλοξενείται επί ρωσικού εδάφους (βρίσκεται σε πολυτελές σπα της Μόσχας) και αναμένεται να δώσει συνέντευξη τύπου σήμερα νωρίς το απόγευμα.\nΣτην Κριμαία, την μόνη περιοχή της Ουκρανίας όπου η πλειοψηφία των κατοίκων είναι Ρωσόφωνοι, η ένταση είναι κάτι παραπάνω από έκδηλη.\nΤης κατάληψης των δύο αεροδρομίων προηγήθηκε την Πέμπτη κατάληψη του τοπικού κοινοβουλίου της Συμφερούπουλης, όπου ένοπλοι ύψωσαν στην οροφή τη ρωσική σημαία, υπό τις επευφημίες φιλορώσων διαδηλωτών που φώναζαν συνθήματα για μία «ενωμένη Ρωσία».


3.4. Η χρήση των μετάλλων κατά την αρχαιότητα – ΤΟΜΕΑΣ ΕΦΑΡΜΟΣΜΕΝΩΝ ΤΕΧΝΩΝ\n3.4. Η χρήση των μετάλλων κατά την αρχαιότητα\nΑυτοφυή μέταλλα (χρυσός, άργυρος και χαλκός)\nΑπό τη Νεολιθική περίοδο στην Ελλάδα έχουν διασωθεί μεταλλικά κοσμήματα κατασκευασμένα από αυτοφυή χρυσό, άργυρο και χαλκό. Σ’ αυτή την περίοδο ανήκουν και τα 53 κλεμμένα χρυσά αντικείμενα (Ο Νεολιθικός Θησαυρός) των οποίων η επαναφορά στο Αρχαιολογικό Μουσείο έγινε στις 3 Οκτωβρίου 1997. Τα αντικείμενα αυτά χρονολογούνται προς το τέλος της Νεολιθικής περιόδου (4500-3300 π.Χ.).\nΧάρη στην ελατότητα και την ολκιμότητά τους, τα αυτοφυή μέταλλα -σε αντίθεση με τα εργαλεία- μπορούσαν να χρησιμοποιηθούν στα αρχαία χρόνια για διακοσμητικούς σκοπούς.\nΟ χρυσός και το ασήμι χρησιμοποιήθηκαν από τους Αρχαίους Έλληνες για την κατασκευή νομισμάτων.\nΗ παραγωγή αργυρών αντικειμένων, ειδικά από τους Αθηναίους τον 5ο αιώνα π.Χ., μπορεί να συνδεθεί με τα μεταλλεία του Λαυρίου.\nΈχουν βρεθεί πλούσια χρυσά ευρήματα από το Μυκηναϊκό πολιτισμό, όπως δύο χρυσά κύπελλα από τον τάφο του Βαφειού (Λακωνία, 1500 π.Χ.), νεκρικά προσωπεία και στολίδια από τάφους (Εικόνα 3.3.). Επίσης από τους βασιλικούς τάφους της Βεργίνας (3ος αιώνας π.Χ.) έχουν βρεθεί αντικείμενα, όπως χρυσά στεφάνια, λάρνακες και δίσκοι που φέρουν το αστέρι της Μακεδονίας.\nΤο αρσενικό χρησιμοποιήθηκε για να βελτιώσει τη σκληρότητα του χαλκού. Μπρούντζοι με χαμηλή περιεκτικότητα κασσίτερου (3%) εμφανίζονται μόλις τη Μέση Μινωική περίοδο I (περί το 2000 π.Χ.). Κατά τη Μέση Μινωική περίοδο III (1700 π.Χ.) ο κασσίτερος προσετίθετο σκόπιμα στον μπρούτζο για την παραγωγή εγχειριδίων και μαχαιριών (περιεκτικότητα κασσίτερου περίπου 9%). Η προσθήκη κασσίτερου στον μπρούντζο πρέπει να συνδεθεί με την εισαγωγή αυτού του μετάλλου στον ελλαδικό χώρο, αποτέλεσμα της ανάπτυξης του εμπορίου.\nΚατά την Αρχαϊκή και την Κλασική περίοδο στην Ελλάδα χρησιμοποιήθηκε κασσίτερος για την κατασκευή χυτών μπρούντζων. Ο μπρούντζος χρησιμοποιήθηκε εκείνη την εποχή για την κατασκευή αντικειμένων, όπως οινοχοών, αγαλματιδίων, καθρεπτών, μεταλλίων, κρανών κτλ.\nΠριν από την Εποχή του Σιδήρου ο “μετεωρίτης” σίδηρος χρησιμοποιήθηκε για την κατασκευή εγχειριδίων και μαχαιριών (με περιεκτικότητα νικελίου >5%). Στην Ελλάδα, όμως, υπάρχουν πηγές μεταλλευμάτων σιδήρου-νικελίου, τα οποία δεν είναι “μετεωριτικά” αλλά αυτοφυή μεταλλεύματα. Έτσι, στα ελληνικά αντικείμενα μπορεί να υπάρχουν χαμηλές περιεκτικότητες νικελίου. Ωστόσο, η παρουσία νικελίου δυσκολεύει την τήξη και το διαχωρισμό, καθώς και τη σφυρηλάτηση κατά την κατασκευή αντικειμένων.\nΣτην Αρχαία Ελλάδα ο μόλυβδος χρησιμοποιήθηκε για την κατασκευή συνδετήρων, αγκυρών, βαριδιών και για επικάλυψη του πυθμένα των πλοίων. Χρησιμοποιήθηκε επίσης για την κατασκευή αγωγών νερού, τεχνική που αναπτύχθηκε κυρίως από τους Ρωμαίους, οι οποίοι χρησιμοποίησαν μόλυβδο για την κατασκευή σωληνώσεων.\n← Συμβουλές Φωτογραφίας\n3.3. Η ιστορία της μεταλλουργίας →


«Κι όμως κινείται»… (Όταν η Ιερά Εξέταση καταδίκαζε τον Γαλιλαίο) - Ατέχνως\nΟκτ 19, 2020 Κυβέρνηση: Στοχοποιεί τους νέους για την αύξηση των κρουσμάτων κορονοϊού στη Θεσσαλονίκη\nΟκτ 19, 2020 Ο Πάπας μας προτείνει τον καλό καπιταλισμό…\nΟκτ 19, 2020 Κορονοϊός: 438 νέα κρούσματα, 11 νεκροί\nΟκτ 16, 2020 Δ. Κουτσούμπας: Ο πολιτισμός είναι κοινωνικό δικαίωμα, αφορά όλο το λαό και πρέπει να εξασφαλίζεται με ευθύνη του κράτους\nΟκτ 20, 2020 Κορυφώνονται και στην Ελλάδα απόψε και αύριο το βράδυ οι Ωριωνίδες, η φθινοπωρινή βροχή των διαττόντων αστέρων\nΟκτ 20, 2020 Ανακλήθηκε η απόφαση για παρουσία φιλάθλων στους αγώνες ποδοσφαίρου με εντολή Μητσοτάκη\nΒρίσκεστε:Ατέχνως»Ιστορία»Πρόσωπα»«Κι όμως κινείται»… (Όταν η Ιερά Εξέταση καταδίκαζε τον Γαλιλαίο)\n«Κι όμως κινείται»… (Όταν η Ιερά Εξέταση καταδίκαζε τον Γαλιλαίο)\nΑπό Αλέκος Χατζηκώστας στο Ιούν 22, 2020 Πρόσωπα, Προτεινόμενο\n22/06/1633:Η Ιερά Εξέταση καταδικάζει τον Γαλιλαίο σε φυλάκιση ως αιρετικό, επειδή είχε υποστηρίξει ότι η Γη κινείται γύρω από τον Ήλιο.\nΜέσα σε μία εποχή σκοταδισμού, που καταδίκαζε οτιδήποτε καινούριο, ένας άνθρωπος κατάφερε όχι μόνο να αμφισβητήσει τις κραταιές αντιλήψεις της εποχής αυτής, αλλά και να τις ανατρέψει. Ο λόγος για τον Ιταλό, αστρονόμο, φιλόσοφο, και φυσικό, Γαλιλαίο Γαλιλέι.\nΓεννήθηκε στην Πίζα της Ιταλίας (15/2/1564) και από νωρίς έδειξε σημεία μιας αξιοσημείωτης ιδιοφυΐας. Ο πατέρας του ήταν ξεπεσμένος απόγονος ευγενούς φλωρεντινής οικογένειας και μοχθούσε για να βοηθήσει το γιο του να αποκαταστήσει τη δόξα της οικογένειας. Επιβάλλοντας μεγάλες στερήσεις στον εαυτό του και τα άλλα παιδιά του, ο πατέρας του μπόρεσε να στείλει τον Γαλιλαίο στο σχολείο και αργότερα στο Πανεπιστήμιο της Πίζας, όπου ο Γαλιλαίος γράφτηκε στην Ιατρική Σχολή.\nΈνας πλούσιος οικογενειακός φίλος, ο μαρκήσιος Γκουϊνταμπάλντο, φρόντισε να βρει ο Γαλιλαίος δουλειά κάνοντας διαλέξεις περί φυσικής στο Πανεπιστήμιο της Πάντοβας και αργότερα, ως επίσημος μαθηματικός στον Μεγάλο Δούκα της Τοσκάνης. Ο Γαλιλαίος άρχισε να ευημερεί, αλλά δεν του έμενε καιρός να σπουδάζει Ιατρική. Η φήμη του Γαλιλαίου άρχισε να απλώνεται. Οι ευγενείς, ακόμη και βασιλείς των διαφόρων χωρών της Ευρώπης παρακολουθούσαν τις διαλέξεις του και σύντομα έφτασε να ομιλεί σε ακροατήριο που το αποτελούσαν πάνω από 2.000 διακεκριμένες προσωπικότητες της Ευρώπης.\nΜε την φήμη του να εξαπλώνεται όπως ήταν φυσικό απέκτησε τόσο θαυμαστές αλλά και πολέμιους. Από τους βασικούς πυλώνες «αντίστασης» στις μελέτες του αλλά και τις θεωρίες του, ήταν η Ρωμαιοκαθολική Εκκλησία, όπου την εποχή εκείνη με διατάγματα ήλεγχε σχεδόν κάθε πτυχή της καθημερινής ζωής των ανθρώπων.\nΕπί χρόνια ο Γαλιλαίος προσπαθούσε να πείσει την επιστημονική κοινότητα για το αληθές της κοπερνίκειας θεωρίας του ηλιοκεντρικού συστήματος (που είχε ως βάση τις ανακαλύψεις και μελέτες του Έλληνα αστρονόμου και μαθηματικού, Αρίσταρχου του Σάμιου).\nΗ νέα αστρονομία\nΤο 1609 ο Γαλιλαίος άκουσε φήμες ότι στην Ολλανδία είχε εφευρεθεί μια συσκευή που μπορούσε να φέρνει πιο κοντά μακρινά αντικείμενα: το τηλεσκόπιο. Μόλις πληροφορήθηκε ότι η απλή αυτή κατασκευή περιελάμβανε μόνο έναν σωλήνα με φακούς και στις δυο πλευρές, έσπευσε να ανακατασκευάσει ένα μόνος του.\nΟι αρχικές εκδοχές ποίκιλλαν σε μεγεθυντική δύναμη έως και οκτώ φορές, αλλά το 1610 ο Γαλιλαίος είχε πλέον αναπτύξει ένα τηλεσκόπιο που μπορούσε να μεγεθύνει 20 φορές – πολύ πιο ισχυρό από την αρχική, στοιχειώδη εφεύρεση. Χάρη στο τηλεσκόπιο ανοίχτηκαν απεριόριστες δυνατότητες για τον Γαλιλαίο.\nΚατά τα έτη 1609 και 1610 ανακάλυψε βουνά στη Σελήνη, τους τέσσερις δορυφόρους του Δία και τα αναρίθμητα άστρα του Γαλαξία. Παρατήρησε τις διαφορετικές φάσεις της Αφροδίτης και θεώρησε εσφαλμένα ότι είχε ανακαλύψει δύο «αυτιά» που συνόδευαν τον Κρόνο. Χωρίς να το έχει αντιληφθεί, ο Γαλιλαίος είχε παρατηρήσει τους χαρακτηριστικούς δακτυλίους του Κρόνου, οι οποίοι επιβεβαιώθηκαν για πρώτη φορά το 1656.\nΧάρη στις ουράνιες ανακαλύψεις του και στη μαθηματική του ευφυΐα, ο Γαλιλαίος βρισκόταν έτη φωτός μπροστά από τους συγχρόνους του. Έγινε ξαφνικά γνωστός σε μια εποχή όπου η κοπερνίκεια επανάσταση είχε πάρει τον δρόμο της για τα καλά. Το 1534 ο Νικόλαος Κοπέρνικος είχε δημοσιεύσει την πραγματεία του Περί των περιστροφών των ουρανίων σφαιρών, όπου υποστήριζε ότι ο Ήλιος ήταν το κέντρο του σύμπαντος και όχι η Γη. Η θεωρία αυτή έγινε γνωστή ως «ηλιοκεντρισμός» και ήταν αντίθετη με τον γεωκεντρισμό, την αντίληψη ότι το σύμπαν περιστρεφόταν γύρω από τον πλανήτη μας.\nΤην εποχή που ο Γαλιλαίος έκανε τις ουράνιες παρατηρήσεις του, ο Γερμανός αστρονόμος Γιοχάνες Κέπλερ διεξήγε επίσης σημαντική έρευνα στο πεδίο. Η Νέα αστρονομία του Κέπλερ δημοσιεύτηκε το 1609 έπειτα από τη δεκαετή του έρευνα στην κίνηση του Άρη. Σε ένα από τα πλέον μνημειώδη έργα που κόσμησαν ποτέ τον επιστημονικό κόσμο, ο Κέπλερ όχι μόνο συμπέρανε ότι οι τροχιές ήταν ελλειπτικές και όχι κυκλικές, αλλά ταυτόχρονα υποστήριξε ότι τα πορίσματά του ενίσχυαν τον ηλιοκεντρισμό. Χάρη στο τηλεσκόπιο και την πρωτοποριακή του έρευνα, ο Γαλιλαίος θα αποδείκνυε ότι οι απόψεις του Κοπέρνικου δεν ήταν απλώς θεωρητικές – ήταν η πραγματικότητα.\nΟ Γαλιλαίος αποφάσισε να μοιραστεί τις νέες ανακαλύψεις του αρχίζοντας με το βιβλίο του Αστρικός αγγελιοφόρος το 1610, το οποίο προκάλεσε μεγάλο ενδιαφέρον και εκτόξευσε το κύρος του σε νέα ύψη. Τον ίδιο χρόνο διορίστηκε στην περίβλεπτη θέση του μαθηματικού της αυλής του Κόζιμο Β΄ των Μεδίκων, του Μεγάλου Δούκα της Τοσκάνης και πρώην μαθητή του. Ωστόσο, ο Αστρικός αγγελιοφόρος δεν έγινε δεκτός από την Καθολική Εκκλησία, τον ισχυρότερο θεσμό στην Ιταλία – που υποστήριζε ακλόνητα τις γεωκεντρικές απόψεις του Αριστοτέλη και του Πτολεμαίου. Όμως δεν είχαν χαθεί όλα για τον Γαλιλαίο.\nΤα αστρονομικά του πορίσματα δεν συνάντησαν μόνο αντιρρήσεις – για παράδειγμα, οι Ιησουίτες αστρονόμοι κατάφεραν να επιβεβαιώσουν τις παρατηρήσεις του. Ο Γαλιλαίος είχε μάλιστα μερικούς θαυμαστές από τους κόλπους της Εκκλησίας, με σημαντικότερο τον καρδινάλιο Μαφέο Μπαρμπερίνι. Παρ’ όλα τα στοιχεία, όμως, η Εκκλησία αρνιόταν να συμβιβαστεί με το μοντέλο του Κοπέρνικου. Μερικοί αστρονόμοι στους κόλπους της Εκκλησίας, όπως οι Ιησουίτες, υπερασπίζονταν το τυχονικό σύστημα του αστρονόμου Τύχο Μπράχε, ο οποίος, μολονότι σε μαθηματικό επίπεδο υποστήριζε την έρευνα του Γαλιλαίου, συντηρούσε το κατεστημένο.\nΣύμφωνα με τον Μπράχε, ο Ήλιος και η Σελήνη περιστρέφονταν γύρω από τη Γη, ενώ οι άλλοι πλανήτες περιστρέφονταν γύρω από τον Ήλιο – επρόκειτο για κάτι ανάμεσα στις δύο θεωρίες. Ο Γαλιλαίος απογοητεύτηκε αφού αγνοούσαν τις αποδείξεις του, αλλά αρνήθηκε να τα παρατήσει. Υποστήριξε με πάθος τις θεωρίες του Κοπέρνικου και συγκρούστηκε με θεολόγους που ήταν απόλυτα προσκολλημένοι στις γεωκεντρικές απόψεις. Αν και τράβηξε την προσοχή, η μαχητική συμπεριφορά του έγειρε τελικά την πλάστιγγα σε βάρος του και οι Ιησουίτες τού γύρισαν την πλάτη. Η Καθολική Εκκλησία αποφάσισε ότι τον είχε αφήσει ανενόχλητο για πολύ καιρό και ότι ήταν καιρός να πατήσει πόδι.\nΤο «κυνήγι» από τη Ιερά Εξέταση\nΑυτό που ακολούθησε ήταν ένα από τα πλέον μνημειώδη περιστατικά στην Ιστορία όσον αφορά τις τεταμένες σχέσεις ανάμεσα στη θρησκεία και την επιστήμη: η «υπόθεση Γαλιλαίου». Το 1616 η ρωμαιοκαθολική Ιερά Εξέταση ερεύνησε το έργο του Γαλιλαίου και τον κατηγόρησε ως αιρετικό. Μια ομάδα θεολόγων ανέλαβε να εξετάσει τη θεωρία του ηλιοκεντρισμού, που τόσο αψήφιστα είχε υποστηρίξει ο Γαλιλαίος, και να αποφανθεί κατά πόσον είχε κάποια αξία. Η κύρια αποστολή των θεολόγων ήταν ασφαλώς η υπεράσπιση της Καθολικής Εκκλησίας και της Βίβλου.\nΗ ετυμηγορία εκδόθηκε σε λιγότερο από μία εβδομάδα. Ανακοίνωσαν ότι ο ηλιοκεντρισμός ήταν αντίθετος προς τις Γραφές και ως εκ τούτου η θεωρία του Κοπέρνικου ισοδυναμούσε με αίρεση. Διέταξαν τον Γαλιλαίο να πάψει να υποστηρίζει τη συγκεκριμένη θεωρία, και όλα τα έργα που συνδέονταν με αυτήν, ανάμεσά τους και τα δικά του, απαγορεύτηκαν εν αναμονή των κατάλληλων διορθώσεων. Αντί να γνωρίσει την αποδοχή, ο Γαλιλαίος γνώρισε την ήττα.\nΗ Καθολική Εκκλησία γαντζώθηκε στην παράδοση\nΔεν επρόκειτο για μια ξεκάθαρη περίπτωση επιστήμης εναντίον θρησκείας, για το ποιος είχε δίκιο και ποιος άδικο. Οι ενδεχόμενες συνέπειες από τα πορίσματα του Γαλιλαίου τρομοκρατούσαν την Καθολική Εκκλησία. Καθ’ όλη τη διάρκεια του 16ου αιώνα η Προτεσταντική Μεταρρύθμιση κυριαρχούσε στην Ευρώπη, κλονίζοντας συθέμελα τον χριστιανισμό της Δύσης.\nΠροκειμένου να διατηρήσει την εξουσία της κατά τη διάρκεια μιας περιόδου μεγάλης αστάθειας, η Καθολική Εκκλησία γαντζώθηκε όσο ποτέ από την παράδοση. Το τελευταίο που χρειαζόταν ο παπισμός ήταν να συνηγορεί ο Γαλιλαίος υπέρ των θεωριών του Κοπέρνικου, κάτι που όχι μόνον απειλούσε την παραδοσιακή ερμηνεία των Γραφών αλλά και το γόητρο της ίδιας της Εκκλησίας.\nΟ Γαλιλαίος το είχε διαπιστώσει ότι η περίοδος ήταν επικίνδυνη και ευαίσθητη για να στραφεί κανείς εναντίον του καθολικισμού· εντούτοις, παρά την απαγόρευση, του επέτρεψαν να συζητά τις θεωρίες του Κοπέρνικου υπό τον όρο να τις αντιμετωπίζει σε καθαρά υποθετικό επίπεδο.\nΟ Γαλιλαίος συνέχισε το έργο του περιμένοντας να καταλαγιάσει το φιάσκο. Παρ’ όλη την αντιπαράθεση, υποστήριζε ακλόνητα τον ηλιοκεντρισμό, αλλά είχε φτάσει ήδη τα 50 και κατά περιόδους τον ταλαιπωρούσε η υγεία του – κάτι που επιβράδυνε σημαντικά την έρευνά του. Το 1623 όμως, επτά χρόνια μετά την καταδίκη του, η τύχη φάνηκε επιτέλους να του χαμογελά.\nΟ καρδινάλιος Μπαρμπερίνι, ο παλιός του φίλος και υπέρμαχος που τον είχε υπερασπιστεί θαρραλέα ενώπιον της Εξέτασης, εξελέγη επικεφαλής της Καθολικής Εκκλησίας ως πάπας Ουρβανός Η΄. Ο Γαλιλαίος ενθουσιάστηκε. Αν και δεν μπορούσε ακόμα να υπερασπίζεται ανοιχτά τον ηλιοκεντρισμό, πίστευε ότι με τον φίλο του στην κεφαλή της Καθολικής Εκκλησίας η έρευνά του θα είχε πλέον την ευκαιρία να γίνει αποδεκτή.\nΜε ανανεωμένο σθένος, ο Γαλιλαίος άρχισε τη συγγραφή ενός νέου βιβλίου, όπου συνέκρινε τα συστήματα του Κοπέρνικου και του Πτολεμαίου. Σε μια επίσκεψή του στη Ρώμη το 1624, ο Πάπας τού έδωσε την άδεια να το κάνει υπό τον όρο ότι θα αντιμετώπιζε τις θεωρίες του Κοπέρνικου σαν μια καθαρά θεωρητική υπόθεση. Το 1630 πήρε τελικά την έγκριση των άγρυπνων λογοκριτών του Βατικανού και δύο χρόνια αργότερα, το 1632, δημοσίευσε το έργο Διάλογος περί των δύο κύριων κοσμικών συστημάτων.\nΟ Διάλογος ήταν μια σειρά συζητήσεων ανάμεσα σε τρία πρόσωπα, τον Σαλβιάτι, τον Σαγκρέντο και τον Σιμπλίτσιο. Ο Σαλβιάτι, ένας επιστήμονας που υποστηρίζει το κοπερνίκειο σύστημα, επιχειρηματολογεί υπέρ της θεωρίας του Γαλιλαίου, ενώ ο Σαγκρέντο λειτουργεί σαν αμερόληπτος λόγιος. Ο Σιμπλίτσιο υποστηρίζει τον γεωκεντρισμό και ο Γαλιλαίος τον περιγράφει σαν ανόητο – στα ιταλικά το όνομα του Σιμπλίτσιο σημαίνει «χαζούλης». Έπειτα από πολύχρονες προσπάθειες, ο Γαλιλαίος είχε επιτέλους πραγματοποιήσει τη φιλοδοξία του. Η υπεράσπιση του Κοπέρνικου τυπώθηκε ασπρόμαυρη για να τη διαβάσει όλος ο κόσμος. Είχε απορρίψει με πονηρό τρόπο την ιδέα ότι ο ηλιοκεντρισμός έπρεπε να περιγράφεται μόνο σαν μια απλή θεωρία – είχε καταφέρει μάλιστα να το κάνει με την έγκριση της Εκκλησία\nΟ Γαλιλαίος επαναπαύτηκε στην επιτυχία του, χωρίς να υποψιάζεται ότι το μέλλον τού επεφύλασσε τα χειρότερα. Όλα αυτά τα χρόνια ο Γαλιλαίος αναμετριόταν με την Καθολική Εκκλησία, αλλά τώρα το πεδίο της μάχης ήταν τελείως διαφορετικό. Οι θεωρίες του Κοπέρνικου δεν ήταν ουσιαστικά απαγορευμένες μέχρι την Ιερά Εξέταση το 1616 και το ζήτημα δεν αφορούσε τον ίδιο τον Γαλιλαίο, αλλά την απειλή που συνιστούσε για την παπική εξουσία ο ηλιοκεντρισμός. Ο Γαλιλαίος είχε υπερβεί ένα όριο, προβάλλοντας ανοιχτά μια θεωρία που καταδικαζόταν επίσημα από την Εκκλησία. Για να γίνουν ακόμα χειρότερα τα πράγματα, είχε προσβάλει τον πανίσχυρο και πάλαι ποτέ σύμμαχό του, τον Πάπα – τον μόνο άνθρωπο που θα μπορούσε να τον βοηθήσει.\nΌταν ο Ουρβανός επέτρεψε στον Γαλιλαίο να γράψει τον Διάλογό του, είχε ζητήσει από τον αστρονόμο να συμπεριλάβει γεωκεντρικά επιχειρήματα υπέρ του Πτολεμαίου. Με την παρουσία του Σιμπλίτσιο, ο Γαλιλαίος υπονοούσε ότι ο επικεφαλής της Εκκλησίας ήταν ανόητος, όπως και όλοι όσοι υπερασπίζονταν το πτολεμαϊκό σύστημα. Είχε εξασφαλίσει από μόνος του ότι δεν θα μπορούσε να λάβει πλέον καμία βοήθεια από τον Πάπα Ουρβανό. Για να σώσει το γόητρό της, η Εκκλησία έπρεπε να τιμωρήσει παραδειγματικά τον άνθρωπο που της προκαλούσε τόσα προβλήματα.\nΣτο κάτω κάτω, αν ο Γαλιλαίος μπορούσε να υποστηρίζει ανοιχτά τον ηλιοκεντρισμό, θα εμφανίζονταν κι άλλοι που θα ερμήνευαν τη Βίβλο και τις Γραφές με τον δικό τους τρόπο. Ο Γαλιλαίος κατηγορήθηκε ως αιρετικός και το 1632 κλήθηκε στη Ρώμη για να δικαστεί, ενώ παράλληλα η πώληση του Διαλόγου απαγορεύτηκε.\nΟ Γαλιλαίος πλησίαζε πλέον τα 70 και η υγεία του τον ταλαιπωρούσε. Πέρασαν πέντε εξαντλητικοί μήνες μέχρι να φτάσει στη Ρώμη κι έτσι η δίκη του άρχισε τον Φεβρουάριο του 1633. Όταν έφτασε εκεί, τέθηκε σε περιορισμό και ανακρίθηκε, καθώς οι κατήγοροί του προσπάθησαν να του αποσπάσουν κάποια ομολογία.\nΤον κατηγόρησαν για παράβαση των απαγορεύσεων που του είχαν επιβληθεί το 1616 – κάτι που εκείνος αρνήθηκε κατηγορηματικά. Οι ανακριτές ήλπιζαν ότι, αν απειλούσαν τον Γαλιλαίο με βασανιστήρια, θα τον ανάγκαζαν να ενδώσει και να ομολογήσει τα λάθη του. Εκείνος όμως παρέμεινε πιστός στις ιδέες του και επέμεινε ότι είχε ακολουθήσει τους κανόνες που του είχαν ορίσει και ότι απλώς σχολίαζε τον κοπερνικανισμό. Πρόσθεσε μάλιστα ότι η ίδια η Εκκλησία είχε εγκρίνει τον Διάλογο.\nΩστόσο, έπειτα από μερικούς μήνες κατά τους οποίους ο Γαλιλαίος συνέχιζε να υποστηρίζει με κόπο τη θέση του παρά την επιδείνωση της υγείας του, τελικά ενέδωσε και είπε στους ανακριτές του αυτό που ήθελαν να ακούσουν: ότι το επιχείρημα του Κοπέρνικου ήταν πολύ βεβιασμένο. Ο εξασθενημένος και ηλικιωμένος επιστήμονας γαντζώθηκε από την ελπίδα ότι η Ιερά Εξέταση θα τον λυπόταν, λαμβάνοντας υπόψη την ηλικία και την κατάστασή του, αλλά στάθηκε άτυχος. Τον Ιούνιο καταδικάστηκε ως αιρετικός και αναγκάστηκε να αναιρέσει δημόσια την ηλιοκεντρική θεωρία του Κοπέρνικου.\nΤαυτόχρονα, αναγκάστηκε να διακηρύξει ότι πίστευε ακράδαντα στο πτολεμαϊκό σύστημα, σύμφωνα με το οποίο η Γη βρισκόταν στο κέντρο του σύμπαντος. Στο μεταξύ ο Διάλογός του συμπεριλήφθηκε στον κατάλογο με τα απαγορευμένα βιβλία της Εκκλησίας. Όμως, η τιμωρία του Γαλιλαίου δεν τέλειωσε εκεί.\nΑρχικά καταδικάστηκε σε ισόβια, αλλά η ποινή του μετατράπηκε σε κατ’ οίκον περιορισμό κι έτσι πέρασε την υπόλοιπη ζωή του έγκλειστος σε μια έπαυλη της Φλωρεντίας. Αυτό δεν τον εμπόδισε να συνεχίσει το θεωρητικό του έργο, μολονότι σιγά- σιγά έχανε το φως του. Επέλεξε ένα λιγότερο αμφιλεγόμενο θέμα και έστρεψε τις έρευνές του στη μηχανική. Στα τελευταία χρόνια της ζωής του έγραψε ένα από τα διασημότερα έργα του, το Πραγματείες και μαθηματικές αποδείξεις περί των δύο νέων επιστημών. Αυτό το σπουδαίο έργο συνόψιζε περίπου τρεις δεκαετίες ερευνών του Γαλιλαίου στον τομέα της φυσικής, όπως τις ιδέες του για τους νόμους της κίνησης. Πέθανε 8/1/1842.\nΌσο για την Καθολική Εκκλησία, θα περνούσαν πάνω από τρεις αιώνες μέχρι να παραδεχτεί ότι ο Γαλιλαίος είχε τελικά δίκιο. Παρά τα εμπόδια που αντιμετώπισε, είναι απολύτως βέβαιο ότι ο Γαλιλαίος συνέβαλε στην καθιέρωση της επιστήμης στον κόσμο της διανόησης, έστω κι αν αυτό δεν έγινε κατά τη διάρκεια της ζωής του.\nΤελικά, 80 χρόνια μετά τον θάνατό του, οι ηλιοκεντρικές θεωρίες του αποδείχτηκαν από ένα άλλο μεγάλο επιστημονικό μυαλό, τον Ισαάκ Νεύτωνα. Μέχρι σήμερα ο Γαλιλαίος εξακολουθεί να αποτελεί επιστημονική πηγή έμπνευσης. Το 1989, το μη επανδρωμένο διαστημόπλοιο που στάλθηκε για να μελετήσει τον Δία και τα φεγγάρια του πήρε το όνομα του Ιταλού επιστήμονα κι έτσι η κληρονομιά του συνεχίζει να ζει – ακόμα και στα άστρα.\nΗ παροιμιώδης φράση “Κι όμως κινείται” ανήκει στη σφαίρα του θρύλου ωστόσο έγινε σύμβολο ασυμβίβαστης πάλης. Πολλούς αιώνες αργότερα, το 1939, γίνεται πηγή έμπνευσης για το Μπέρτολτ Μπρεχτ, που συγγράφει τη “Ζωή του Γαλιλαίου” εξόριστος από τους ναζί στη Δανία. Στο θεατρικό αυτό έργο θέτει τα διαχρονικά επίκαιρα ζητήματα της σχέσης της επιστήμης και του επιστήμονα με την κοινωνία της εποχής του και τις ευθύνες που ο τελευταίος αναλαμβάνει απέναντί της.\nΟ τάφος του μεγάλου επιστήμονα βρίσκεται στον Καθεδρικό Ναό του Σάντα Κρότσε (του Τιμίου Σταυρού) της Φλωρεντίας. Ανά τους αιώνες, χιλιάδες κόσμου έχουν επισκεφτεί το μέρος εκείνο για να τιμήσουν τη μνήμη του μεγάλου ανδρός που είχε το θάρρος να κηρύξει εκείνο που πίστευε σ’ έναν κόσμο που του ήταν εχθρικός. Τη χρονιά του θανάτου του Γαλιλαίου γεννήθηκε ο Ισαάκ Νεύτων, που βασιζόμενος μεταξύ άλλων στη δουλειά του Γαλιλαίου και του Κέπλερ ολοκλήρωσε την επιστημονική επανάσταση στον τομέα της φυσικής και έθεσε τα θεμέλια της κλασικής φυσικής. Ο Πάπας αποκατέστησε τη μνήμη του Γαλιλαίου στις 31 Οκτωβρίου 1992, 300 χρόνια μετά το διωγμό του.\n(Αφιέρωμα σε αναφορές σε βιβλία και στο διαδίκτυο)\nΔημοσιογράφος και εκδότης της εφημερίδας «Η Άλλη Άποψη της Ημαθίας» και του alli-apopsi.gr. Άρθρα του έχουν δημοσιευτεί σε εφημερίδες, περιοδικά και site εδώ και δεκαετίες, ενώ έχει συμμετάσχει με εισηγήσεις σε μια σειρά ιστορικά συνέδρια και ημερίδες. Έχει εκδώσει 9 βιβλία και συμμετέχει σε συλλογικούς τόμους.\nΑλέκος Χατζηκώστας Γαλιλαίος Γαλιλαίος Γαλιλέι Ιερά Εξέταση\nΠροηγούμενη δημοσίευση Ισχυρές καταιγίδες και χαλαζοπτώσεις έως την Πέμπτη\nΕπόμενη δημοσίευση Στη Φυλακή ο ψευτογριατρός – Στη δημοσιότητα τα στοιχεία του\nΔίκη Χρυσής Αυγής – Κ. Παπαδάκης: «Ράπισμα στην εισαγγελική αξιοπιστία» η σημερινή διαδικασία\nΠαγκόσμια Ημέρα Αγρότισσας – “εορτασμός της «γυναίκας υπαίθρου»”\nΜια ακόμη σημαδιακή μέρα σήμερα στα πλαίσια…\nΚΡΗΤΗ: Μεγάλες καταστροφές στις ελαιοκαλλιέργειες προκάλεσε η χαλαζόπτωση\nΠολύτιμο αρχειακό υλικό στο ΚΚΕ από τη συλλογή του σ. Γιώργη Φαρσακίδη\nΣΥΜΒΟΥΛΙΟ ΠΕΡΙΟΧΗΣ ΚΕΝΤΡΙΚΗΣ ΜΑΚΕΔΟΝΙΑΣ ΤΗΣ ΚΝΕ: Η υγεία και η μόρφωση της νεολαίας δεν μπορεί να παίζεται «στα ζάρια»\nΕΚΔΟΣΕΙΣ «ΣΥΓΧΡΟΝΗ ΕΠΟΧΗ»: Νέος κύκλος διαδικτυακών βιβλιοπαρουσιάσεων ξεκινά την Πέμπτη 22/10 (SPOT)\nΕΚΛΕΓΜΕΝΟΙ ΜΕ ΤΗ «ΛΑΪΚΗ ΣΥΣΠΕΙΡΩΣΗ» : Στην «ημερήσια διάταξη» τα σοβαρά προβλήματα των σχολείων


Πλυντηριο Ρουχων Α+++ Bosch Wae20267gr 7kg - Πλυντηρια ρουχων (HAP.700224)\nΑρχική > Λευκές συσκευές > Πλυντήρια ρούχων > ΠΛΥΝΤΗΡΙΟ ΡΟΥΧΩΝ Α+++ BOSCH WAE20267GR 7KG\nΠΛΥΝΤΗΡΙΟ ΡΟΥΧΩΝ Α+++ BOSCH WAE20267GR 7KG\n✔ Ενεργειακή κλάση Α+++: για οικονομία στην κατανάλωση ενέργειας.\n- Πλήκτρα για ρύθμιση στροφών στυψίματος, θερμοκρασίας, επιπλέον ξέβγαλμα, συμπλήρωση ρούχων, προγραμματισμός ληξης σε 1-24 ώρες.\nΛίστα προσραμμάτων: Βαμβακερά, Μάλλινα, Μεταξωτά, Συνθετικά.\nΠρόγραμμα για βαμβακερά: Easy Iron, EcoPerfect, Pre-Wash, SpeedPerfect, Standard cold - 90°C.\nΠρόγραμμα για συνθετικά: EcoPerfect, Prewash, SpeedPerfect, Standard cold - 60°C.\nΒελτιστοποίηση πλύσης: Drain, Extra ξέβγαλμα, rapid 15 min, rinsing/spinning, start/pause, Temperature selection, Γρήγορο πρόγραμμα/Ανάμεικτα, Έτοιμο, Μείωση στροφών στυψίματος.\nΚατανάλωση ενέργειας Μεταξωτά 30°C: 0,24 kWh.\nΚατανάλωση ενέργειας Μάλλινα 30°C: 0,22 kWh.\nΚατανάλωση ενέργειας Βαμβακερά 40°C: 0,85 kWh.\nΚατανάλωση ενέργειας Συνθετικά 40°C: 0,64 kWh.\nΚατανάλωση ενέργειας Βαμβακερά 95°C: 2,01 kWh.\nΚαθαρό βάρος: 69,06 kg.\nΠΛΥΝΤΗΡΙΟ ΡΟΥΧΩΝ Α+++ BOSCH WAE20267GR 7KG (HAP.700224)\n389.00 349.00 €\n• Λίστα προσραμμάτων: Βαμβακερά, Μάλλινα, Μεταξωτά, Συνθετικά.\n• Πρόγραμμα για βαμβακερά: Easy Iron, EcoPerfect, Pre-Wash, SpeedPerfect, Standard cold - 90°C.\n• Πρόγραμμα για συνθετικά: EcoPerfect, Prewash, SpeedPerfect, Standard cold - 60°C.\n• Βελτιστοποίηση πλύσης: Drain, Extra ξέβγαλμα, rapid 15 min, rinsing/spinning, start/pause, Temperature selection, Γρήγορο πρόγραμμα/Ανάμεικτα, Έτοιμο, Μείωση στροφών στυψίματος.\n• Κατανάλωση ενέργειας Μεταξωτά 30°C: 0, 24 kWh.\n• Κατανάλωση ενέργειας Μάλλινα 30°C: 0, 22 kWh.\n• Κατανάλωση ενέργειας Βαμβακερά 40°C: 0, 85 kWh.\n• Κατανάλωση ενέργειας Συνθετικά 40°C: 0, 64 kWh.\n• Κατανάλωση ενέργειας Βαμβακερά 95°C: 2, 01 kWh.\n• Καθαρό βάρος: 69, 06 kg.\nΠΛΥΝΤΗΡΙΟ ΡΟΥΧΩΝ Α+++ BOSCH WAE20267GR 7KG HAP.700224 BOSCH BOSCH ΠΛΥΝΤΗΡΙΑ ΡΟΥΧΩΝ ΠΛΥΝΤΗΡΙΟ ΡΟΥΧΩΝ Α+++ BOSCH WAE20267GR 7KG 4242005100514


Τα καλύτερα ταξιδιωτικούς\nπροορισμούς οικογενειακές διακοπές. καλύτερες διακοπές φωτογραφίας. φωτογραφίες από ταξίδια- ιστοσελίδα.\nφωτογραφία ταξιδιωτικά οράματα. μίνι ιδέες για διακοπές. διακοπές παγκόσμια περιοδεία.


Ιστορία ταλαιπωρίας ασφαλισμένων στην Αιτωλοακαρνανία... - AgrinioNews\nΔεν είναι λίγες οι φορές που οι έμποροι και οι επαγγελματίες έχουν φωνάξει ότι υπάρχει μεγάλο πρόβλημα συνεννόησης με τα ασφαλιστικά ταμεία και πως δυσκολεύεται πολύ η δουλειά τους.\nΣτη περιοχή μας και αφού το Επιμελητήριο Αιτωλοακαρνανίας ήταν από τα πρώτα που έθεσαν σε εφαρμογή τόσο το Γενικό Εμπορικό Μητρώο έγινε μια προσπάθεια για να ανοίγουν όσο το δυνατόν πιο γρήγορα και με το μικρότερο δυνατόν κόστος. Και πράγματι άνοιξαν με την Υπηρεσία Μιας Στάσης άμεσα δυο επιχειρήσεις ενώ ειδικό γραφείο έχει συσταθεί για την εξυπηρέτηση των ενδιαφερόμενων επαγγελματιών, εμπόρων και επιτηδευματιών.\nΌμως το όλο ζήτημα δεν μπορούσε να μείνει στην περίοδο του μέλιτος και ο λόγος είναι ότι τα ασφαλιστικά ταμεία και ειδικά ο ΟΑΕΕ μπορεί να κατηγορούνται για ανεξέλεγκτες δαπάνες αλλά στη πραγματικότητα έχουν πολύ περιορισμένη δυνατότητα σε προσωπικό για να εξυπηρετούν όσο γρήγορα απαιτεί η προδιαγραφή της συγκεκριμένης υπηρεσίας. Η οποία με απλά λόγια είναι το άνοιγμα μια επιχείρησης σε μια ημέρα, γεγονός από μόνο του κοσμογονικό για την επιχειρηματικότητα στη χώρα.\nΈτσι σύμφωνα με πληροφορίες μας στο νομό Αιτωλοακαρνανίας τα χαρτιά που χρειάζονται για την ίδρυση της επιχείρησης συγκεντρώνονται και είναι έτοιμα σε δυο μέρες ίσως και κάποιες ώρες παραπάνω, δεν θα τα χαλάσουμε… Και σε κάθε περίπτωση δεν τρέχει ο ενδιαφερόμενος αλλά η υπηρεσία και το Επιμελητήριο, όπως ανάλογα θα «τρέχουν» αν ποτέ αναλάβουν και τα ΚΕΠ. Η δυσλειτουργία όμως παραμένει καθώς τα ταμεία δυσκολεύονται να ακολουθήσουν τους ρυθμούς των αιτήσεων. Μάλιστα το θέμα έγινε και επερώτηση στη Βουλή από βουλευτές της Δημοκρατικής Αριστεράς(!) και αφορούσε στο κατά πόσον βοηθιέται η επιχειρηματικότητα με τέτοιου είδους ελλείψεις.\nΜια απίθανη περίπτωση ταλαιπωρίας\nΥπάρχουν όμως και πιο δυσάρεστα θέματα όπως η λειτουργία του γραφείου για την εξυπηρέτηση του πολίτη του ΟΓΑ στην Πάτρα. Αν παίρνατε τηλέφωνο σήμερα Δευτέρα πρωί θα διαπιστώνατε ότι υπάρχει μόνο μια υπάλληλος για να εξυπηρετήσεις τους ασφαλισμένους και τις υποθέσεις τους, ενώ για να βρεις την προϊσταμένη ανάμεσα στα δεκάδες τηλέφωνα που πέφτουν χρειάζεσαι πολύ υπομονή. Γνωστή μας περίπτωση ασφαλισμένου μας μετέφερε πως όταν χρειάστηκε να εξεταστεί έτοιμά του ενημερώθηκε ότι η υπηρεσία μπορεί να διεκπεραιώνει δυο αιτήσεις το μήνα(!) ενώ όποιος είχα παλιότερα την ατυχία να έχει εκκρεμότητα και έστελνε τα έγγραφά του κατευθείαν στα γραφεία στη Πάτρα, αυτά του επιστρεφόταν για να τα στείλει στο Μεσολόγγι και να πάνε από κει στην…Πάτρα!\nΚάπως έτσι έχει περιέλθει σε γνώση μας η απίθανη περίπτωση ασφαλισμένης που έπαθε το εξής: Ενώ σπούδαζε στο εξωτερικό επέστρεψε κάποια στιγμή και οι γονείς της θέλησαν να την ασφαλίσουν στο τότε ΤΕΒΕ και νυν ΟΑΕΕ το 2006 αφού διέθετε δελτίο παροχής υπηρεσιών. Της είπαν λοιπόν ότι αφού δηλώνουν οι γονείς της μόνιμη κατοικία σε αγροτική περιοχή και η επιχείρηση που θα την ασφάλιζε έδρευε εκεί υπάρχει η δυνατότητα για 2 χρόνια να ασφαλιστεί στον ΟΓΑ και στη συνέχεια τα χαρτιά της να περάσουν στον ΟΑΕΕ. Το 2008 όμως βρήκε δουλειά με ένσημα και ως ασφαλισμένη στο ΙΚΑ έστειλε πια μια αίτηση διακοπής της ασφάλισής της από τον ΟΓΑ. Ο ΟΓΑ έστειλε μετά τη λήξη των δυο χρόνων χαρτί που ζητούσε τις εισφορές και η ασφαλισμένη τους ενημέρωσε ότι έχει κάνει αίτηση διακοπής. Ο ΟΑΕΕ τώρα το 2009 έστειλε ένα χαρτί ότι ο ΟΓΑ την θεωρεί ακόμη ασφαλισμένη και αν επιθυμούν να εγγραφεί σε αυτόν! Οι γονείς και οι ίδια η ασφαλισμένη έκαναν πάλι χαρτιά ειδοποιώντας ότι έχει πάψει να ανήκει στον ΟΓΑ αφού από τη προηγούμενη χαρτιά είναι στο ΙΚΑ! Έλα όμως που φέτος εν έτη 2011 της ήρθε το… μπουγιουρντί ότι χρωστάει εισφορές στον ΟΓΑ ύψους πάνω από 2.500 ευρώ για την περίοδο από το 2006! Σα να μη συνέβη τίποτε από όλα τα παραπάνω…\nΚαι η… ηρωίδα μας τρέχει για να αποδείξει ότι από το 2009 πληρώνουν οι εκάστοτε εργοδότες της κανονικά τις εισφορές τους από κοινού με την ίδια στο ΙΚΑ! Το καλύτερο, δε, είναι πως είτε «κάπου παράπεσε» η όλη υπόθεση στα κεντρικά του ΟΓΑ, είτε κάποια υπάλληλος του δήμου όπου είναι το πατρικό της σπίτι δεν απέστειλε ποτέ τα χαρτιά της αίτησης διακοπής ασφάλειας στον ΟΓΑ. Στη δεύτερη περίπτωση-ακόμα…διερευνάται το θέμα, εδώ και 8 μήνες(!)- ο ΟΓΑ δεν έχει την άμεση ευθύνη, όμως δεν μπορεί να πάρει και κανένας πάνω του την καθαρή απάντηση ότι «όχι, δεν λάβαμε τα χαρτιά σας και δεν ευθυνόμαστε» ακριβώς γιατί τα χαρτιά…παραπέφτουν. Τόσο απλά.\nΕίναι γενικά εποχή γκρίνιας και όλο και περισσότεροι πολίτες καταλαβαίνουν ότι κάτι δεν λειτουργούσε εδώ και χρόνια καλά στις υπηρεσίες που δουλειά τους είναι να κάνουν ευκολότερη τη ζωή του. Το τρομακτικό είναι ότι οι υπάλληλοι παλεύουν μόνοι τους καθώς, τελικά, εύκολα διαπιστώνει κανείς ότι τα γραφεία που έπρεπε να έχουν πλήρη στελέχωση πάσχουν από έλλειμμα ειδικευμένου προσωπικού και από μηχανοργάνωση!\nΠροηγούμενο: Μοσχολιός: “Εδρα της ΔΟΥ το Αγρίνιο ή δύο έδρες ΔΟΥ στο Νομό”\nΕπόμενο: Κριτική Σαλμά για τον 4ο όροφο του νέου Νοσοκομείου Αγρινίου


Κύπελλο Drift & Drift Show – Φιέστα την Κυριακή 16/2 στην Achna Speedway!\n13 Feb, 2020 Ώρα 13:41\nΜια ωραία μάχη και πολύ show με ασκήσεις δεξιοτεχνίας θα δώσουν τα 20 αυτοκίνητα που συμμετέχουν στο Κύπελλο Drift 2020 στην Achna Speedway την Κυριακή 16 Φεβρουαρίου. Το Power Drift Club ξεκινά την χρονιά με χαλαρή διάθεση και μάχες που αναμένεται να δείξουν στους φίλους του δημοφιλέστερου αθλήματος τι έπεται στη φετινή αγωνιστική χρονιά.\nΤο Κύπελλο Drift είναι μια μοναδική μάχη με ίδιες προδιαγραφές ενός αγώνα (βαθμολογία, ζευγάρια) η οποία όμως δεν προσμετρά στο πρωτάθλημα. Οι πρωταθλητές θα έχουν την ευκαιρία να δοκιμάσουν τα αυτοκίνητα τους και να δουν τους αντιπάλους τους σε μια χρονιά που αναμένεται πολύ δυνατή για το άθλημα.\nΗ STS Events, το Car.com.cy και η Achna Speedway είναι πάντα δίπλα στο Power Drift Club και την Κυριακή αναμένεται ότι οι θεατές θα ξεχειλίσουν τις κερκίδες ξεκινώντας την χρονιά όχι μόνο με τα κλασικά περάσματα και ζεύγη των αθλητών αλλά και με διάφορα «παιγνίδια» drift τα οποία προετοιμάζουν οι Άντρος Αντωνίου και Πάμπος Τσουρή για να μας εκπλήξουν!\nΌλοι οι δρόμοι λοιπόν οδηγούν στην Achna Speedway την Κυριακή για το Κύπελλο Drift.\nΒασικός Χορηγός είναι η εταιρεία Psaltis Autoparts και η STS Events.\nΧορηγοί είναι το Intercollege Autoworks, τα λιπαντικά Texaco, η Toolwarehouse και το Cannabis Energy Drink.\nΧορηγός επικοινωνίας είναι το car.com.cy και η Digital Tree.\n17 Feb, 2020 Ώρα 22:08\nDrift Cup 2020 by Psaltis Autoparts – Σε ένα εορταστικό κλίμα με πολλούς θεατές.\nΔιασκέδαση και θέαμα απολαύσαμε την Κυριακή που μας πέρασε στην Achna Speedway. Το Power Drift Club σε συνεργασία με την STS Events διοργάνωσε το Κύπελλο Drift το οποίο ήταν ευκαιρία για τους οδηγούς να δοκιμάσουν τα αυτοκίνητα τους για την νέα σεζόν. Ευκαιρία φυσικά ήταν και για τους θεατές να απολαύσουν μια Κυριακή στη πίστα όπως τους αρέσει.\nΚριτές στον αγώνα ήταν ο Πρόεδρος του Power Drift Club Άνδρος Αντωνίου, Ο περσινός πρωταθλητής Γιώργος Χριστοφόρου και ο Αντιπρόεδρος του Power Drift Club Χριστόφορος Χριστοφόρου.\nΣτον αγώνα έλαβαν μέρος 19 οδηγοί εκ των οποίων κάποιοι ήταν και νέο αίμα για το φετινό πρωτάθλημα. Στα μονά περάσματα είχαμε μια πραγματικά μεγάλη μάχη μεταξύ των Πάμπο Νικολάου, Πάμπο Τσουρή και Σέργιο Γρηγορίου οι οποίοι αντάλλαζαν τις πρώτες θέσεις με τέλεια βαθμολογημένα περάσματα. Τελικά αυτός που κατάφερε να επικρατήσει ήταν ο Πάμπος Τσουρής με 95 βαθμούς ακολουθούμενος από τον Σέργιο Γρηγορίου με 92 βαθμούς και τον Πάμπο Νικολάου με 91.\nΣημαντική ήταν και η παρουσία του Ανδρέα Παππούτα ο οποίος επέστρεψε δυναμικά στο θεσμό και εξέπληξε ευχάριστα τους πάντες με τα εντυπωσιακά του περάσματα. Στα διπλά είχαμε πολύ εντυπωσιακές μάχες από όλους τους οδηγούς ενώ πολλές ήταν και οι επαναλήψεις μιας και οι κριτές δεν μπορούσαν να ξεχωρίσουν τον νικητή.\nΜετά από πολλές μάχες η τελική κατάταξη διαμορφώθηκε ώς εξής\n1η Θέση: Σέργιος Γρηγορίου – Κυπελλούχος 2020\n2η Θέση: Αντρέας Παππούτας\n3η θέση: Πάμπος Τσουρής\n4η Θέση: Πάμπος Νικολάου\nΑκολούθως οι θεατές είχαν την ευκαιρία να απολαύσουν κάτι διαφορετικό. Η ομάδα της διοργάνωσης τους ετοίμασε ένα διαγωνισμό δεξιοτεχνίας. Οι οδηγοί θα έπρεπε να κάνουν είσοδο όπως κάνουν και σε ένα βαθμολογημένο πέρασμα αλλά ακολούθως θα έπρεπε να καταφέρουν να σταματήσουν το αυτοκίνητο τους απευθείας σε ένα κουτί φτιαγμένο από κώνους. Ας το όνομάσουμε extreme parking. Η καλύτερη τοποθέτηση αυτοκινήτου στους κώνους κέρδιζε και το διαγωνισμό.\nΝικητής αυτής της δοκιμασίας ήταν ο Πάμπος Τσουρής ο οποίος έκανε χωρίς υπερβολή το τέλειο παρκάρισμα!\nMVP του αγώνα από τους κριτές ψηφίστηκε ο Πάμπος Νικολάου ο οποίος ήταν πραγματικά ακραίος καθ’ όλη την διάρκεια της ημέρας.\nMVP του αγώνα από την STS EVENTS ψηφίστηκε ο Αντρέας Παππούτας ο οποίος ξεσήκωνε την κερκίδα με τα περάσματα τους συνεχώς!\nΑνανεώνουμε το ραντεβού μας για τις 15 Μαρτίου με τον πρώτο αγώνα του Παγκυπρίου Πρωταθλήματος Drift 2020 by ENEOS.\nΕυχαριστούμε την ομάδα των Motor Addict για τις υπέροχες φωτογραφίες


ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΤΗΣ ΓΥΝΑΙΚΑΣ (8.3.2011)\nΠροεδρικό Μέγαρο, 8 Μαρτίου 2011\n«Ο αγώνας της γυναίκας για μια ισότιμη θέση στην κοινωνία είναι διαρκής και δεν είναι λίγες οι φορές που πραγματώνεται κάτω από συνθήκες εξαιρετικά αντίξοες. Παρά την πρόοδο που έχει σημειωθεί σε επίπεδο ενημέρωσης, θεσμών και συλλογικής κινητοποίησης, οι γυναίκες εξακολουθούν να πέφτουν θύματα πρωτοφανούς βίας, αδικίας και εκμετάλλευσης.\nΗ πρόσβαση στην εκπαίδευση, η ίση αντιμετώπιση στο χώρο της εργασίας, η ενεργός και ισότιμη συμμετοχή στα κοινά, η προστασία απέναντι στη σωματική και ψυχολογική βία, δεν αποτελούν δυστυχώς ακόμα για όλες τις γυναίκες αυτονόητα δικαιώματα.\nΣήμερα τιμούμε τις ιστορικές κατακτήσεις και την προσφορά του γυναικείου κινήματος. Η σημασία όμως αυτής της ημέρας δεν θα πρέπει να εξαντλείται στη θεωρητική της ανάδειξη. Επείγουν πράξεις εμπέδωσης κανόνων πλήρους ισοπολιτείας.-


Οι μαθητές θα έρθουν σε επαφή με έργα από διαφορετικά είδη μουσικής, στα οποία συναντάται η ερώτηση - απάντηση.\nΑκούω και θυμάμαι: Standing in the need of prayer\nΟι μαθητές μπορούν να τραγουδήσουν το τραγούδι. Η παρτιτούρα του περιέχεται στο Βιβλίο του μαθητή "Μουσική Α΄ Γυμνασίου" σελ. 13, σε ελληνική απόδοση από τη Μ. Σκορδή.\nΤο αρχείο ήχου που περιέχεται το τραγούδι προέρχεται από μετατροπή του αντίστοιχου βίντεο στο youtube (https://www.youtube.com/watch?v=x90HfUJl6eY).\nΑκούω και θυμάμαι: Γιαλό γιαλό\nΗ παρτιτούρα του τραγουδιού περιέχεται στο "Ανθολόγιο Μουσικών Κειμένων, Γυμνασίου" σελ. 78. Ανήκει στην αστικο-λαϊκή μουσική παράδοση των Επτανήσων, την Κεφαλλονίτικη Καντάδα.\nΟι μαθητές μπορούν να τραγουδήσουν το τραγούδι συνοδεύοντάς το με μουσικά όργανα. Το αρχείο ήχου που περιέχεται το τραγούδι προέρχεται από μετατροπή του αντίστοιχου βίντεο στο youtube https://www.youtube.com/watch?v=8a--AIzWkt0.\nΑκούω και θυμάμαι: Ο πιο καλός ο μαθητής\nΟι μαθητές μπορούν να τραγουδήσουν και να χορέψουν το τραγούδι συνοδεύοντάς το με μουσικά όργανα. Παρτιτούρα του τραγουδιού περιέχεται στο "Ανθολόγιο Μουσικών Κειμένων, Γυμνασίου" (Μόσχος, Κανδυλάκης & Τόμπλερ, 2007, σελ. 75).\nΤο αρχείο ήχου που περιέχεται το τραγούδι προέρχεται από μετατροπή του αντίστοιχου βίντεο στο youtube (https://www.youtube.com/watch?v=jwB1IbeQGBM).\nΟι απαντήσεις βασίζονται στα ηχητικά παραδείγματα που προηγήθηκαν.\nΤα μουσικά παραδείγματα περιέχονται στους ψηφιακούς δίσκους που συνοδεύουν τα σχολικά εγχειρίδια, αλλά μπορούν να αναζητηθούν και σε άλλες πηγές.


Απόψε το βράδυ η ομιλία της Ρένας Καραλαριώτου στην Κεντρική πλατεία - ILARISSA.GR\nΑρχική Νέα Λάρισα Απόψε το βράδυ η ομιλία της Ρένας Καραλαριώτου στην Κεντρική πλατεία\nΑπόψε το βράδυ η ομιλία της Ρένας Καραλαριώτου στην Κεντρική πλατεία\n“Τέσσερις στους δέκα πολίτες μας έδωσαν την εμπιστοσύνη τους και τουςευχαριστούμε για αυτό. Θέλουμε να κερδίσουμε 6 στους 10 πολίτες, αυτή είναι η δυναμική μας. Ζητάμε τη θετική ψήφο για να εφαρμόσουμε το πρόγραμμα μας. Θέλουμε Δημοτική Αλλαγή, θέλουμε την Λάρισα μπροστά,στο ρεύμα πολιτικής αλλαγής που σάρωσε τηχώρα”, τονίζει η υποψήφια δήμαρχος Λαρισαίων, Ρένα Καραλαριώτου.\nΜε αφορμή την κεντρική της ομιλία, που θα γίνει απόψε, στις 8.30 το βράδυ, στην κεντρική πλατεία της Λάρισας, η επικεφαλής της δημοτικής παράταξης “Λάρισα Μπροστά” επισημαίνει ότι “οι πολίτες έστειλαν σε όλους μας ένα ξεκάθαρο μήνυμα συνεργασίας, συνεννόησης και σύνθεσης για το καλό της πόλης. Εμείς συνεχίζουμε να πιστεύουμε στη συνεργασία, τη συνεννόηση, τη σύνθεση με βάση προγραμματικές προτάσεις και όχι με παζάρια και υποσχέσεις κάτω από το τραπέζι. Θέλουμε να κερδίσουμε 6 στους 10 πολίτες, αυτή είναι η δυναμική μας. Ζητάμε τη θετική ψήφο για να εφαρμόσουμε το πρόγραμμα μας. Θέλουμε Δημοτική Αλλαγή, θέλουμε την Λάρισα μπροστά,στο ρεύμα πολιτικής αλλαγής που σάρωσε τηχώρα”, υπογραμμίζει η κ.Καραλαριώτου.\nΠροηγούμενο άρθροΣτον ΕΛΓΑ ο νέος Δήμαρχος Τεμπών κ. Γιώργος Μανώλης\nΕπόμενο άρθροΣτη Λάρισα αύριο ο νεοεκλεγείς ευρωβουλευτής της Νέας Δημοκρατίας κ. Στέλιος Κυμπουρόπουλος


Κυκλοδίωκτον: Ιουλίου 2015\nΤο φεγγάρι δεν είναι κανενός.\nΈχει μιαν αυτόνομη δημοκρατικότητα.\nΌποιος προσπάθησε να το οικειοποιηθεί τον περιγέλασε.\nΑνήκει σε εκείνον που επιλέγει και του μιλάει όπως θέλει αυτό. Με τη δική του γλώσσα τη φεγγαρίσια. Και σκάει στα γέλια που δεν την καταλαβαίνουμε.\nΚι αν το ρωτήσεις θα σου απαντήσει κι αν του ζητήσεις θα σου δώσει, αυτό που θέλει αυτό, αυτό που ξέρει αυτό, αυτό που θες και δεν το ξέρεις, αυτό που δεν ξέρεις ότι ζητάς.\nΈτσι είναι το φεγγάρι με την εποπτική του θέση.\nΚαι μην απατηθείς ποτέ από τη χάση του. Στη φέξη του θα πατσίσει.\nΌσο κι αν διαρκέσει το μεσοδιάστημα.\n- στις 7/31/2015 03:51:00 π.μ. Δεν υπάρχουν σχόλια:\nΑπ' τη ζωή μου, με τον πλέον "δύσκολο τρόπο", έμαθα και τούτο:\nΚι η πολλή ανοχή και κατανόηση,\nκαλό δε σου κάνει.\nΠρώτον γιατί αρχίζεις και συνηθίζεις το τέρας\nκαι δεύτερον επειδή έτσι του επιτρέπεις\nνα βγάζει κι άλλα κεφάλια!\nαπεικονίζει την μάχη του Ηρακλή με την Λερναία Ύδρα,\nενώ η Αθηνά στέκεται πίσω του, 600 - 575 π.Χ.\n- στις 7/22/2015 04:57:00 π.μ. Δεν υπάρχουν σχόλια:\nΕτικέτες Αφορισμοί μου, Θραύσματα, Προσωπογραφίες μου\nΜόλις άπλωσα τα 'μαύρα' στο μπαλκόνι.\nΌχι σαν παντιέρα ενάντια στην αφόρητη ζέστη,\nαλλά γιατί κάποτε πρέπει να βάζουμε\nμπουγάδα και στα μαύρα μας.\n"Ξέπλυμα μαύρου χρώματος"\nλέγεται στην υπόγεια γλώσσα\nτης παρανοΐας μας.\n- στις 7/19/2015 10:31:00 π.μ. Δεν υπάρχουν σχόλια:\n- στις 7/18/2015 09:32:00 π.μ. Δεν υπάρχουν σχόλια: